
	讘专讜驻讗 诪讜诪讞讛. 讜讗驻讬诇讜 讗讬谞讜 诪讜诪讞讛 诇诪讬诇讛 诇讗 诪专注 谞驻砖讬讛 讘讻诇 讚讘专 砖讬转注住拽 讘讜: 讜讻讬 讛讬讻谉 诪爪讬谞讜 诪讬诇讛 诇砖诪讛. 讛讻讗 诪砖诪注 讚诇专讘讬 讬讛讜讚讛 讗注''讙 讚讘注讬 诪讬诇讛 诇砖诪讛 诪住拽讬谞谉 讚诪讻砖专 诇讛 讘注讜讘讚 讻讜讻讘讬诐 讜转讬诪讛 诪''砖 诪讙讟 讚讘注讬谞谉 诇砖诪讛 讜驻住诇讬谞谉 讻转讬讘转 注讜讘讚 讻讜讻讘讬诐 讘讙讟 驻' [讛诪讘讬讗] (讙讬讟讬谉 讚祝 讻讙. 讜砖诐 讚''讛 注讜讘讚 讻讜讻讘讬诐) 诪砖讜诐 讚注讜讘讚 讻讜讻讘讬诐 讗讚注转讗 讚谞驻砖讬讛 拽注讘讬讚 讜讬''诇 讚诇讗 讚诪讬 讚诇注讜诇诐 注讜讘讚 讻讜讻讘讬诐 住转诪讗 拽讗 注讘讬讚 讙讘讬 诪讬诇讛 讚住转诪讗 诇砖诪讛 拽讗讬 讻诇 讝诪谉 砖讗讬谞讜 注讜砖讛 诇砖诐 讛专 讙专讝讬诐 讗诐 讻谉 讘注讜讘讚 讻讜讻讘讬诐 讚住转诪讗 拽注讘讬讚 讻砖专讛 讗讘诇 讙讟 讗砖讛 住转诪讗 诇讗讜 诇砖诪讛 讚住转诐 讗砖讛 诇讗讜 诇讙讬专讜砖讬谉 注讜诪讚转 讛诇讻讱 讙讟 讘注讜讘讚 讻讜讻讘讬诐 驻住讜诇 讜讛诇讻讱 爪专讬讱 砖讬驻专砖 讻讜转讘 讛讙讟 讘转讞诇转 讛讻转讬讘讛 讗谞讬 讻讜转讘 诇砖诐 驻诇讜谞讬转 讜讛讜讗 讛讚讬谉 讘住''转 爪专讬讱 砖讬讗诪专 讘驻讬专讜砖 讘转讞诇转 讛讻转讬讘讛 讗谞讬 讻讜转讘 诇砖诐 转讜专转 讬砖专讗诇 讜讛讗讝讻专讜转 诇砖诐 拽讚讜砖讛 讚住转诪讗 诇讗讜 诇砖诪讜 拽讗讬 讜讻谉 诪砖诪注 驻专拽 讛谞讬讝拽讬谉 (讙讬讟讬谉 讚祝 谞讚:) 讗讝讻专讜转 砖诇讜 诇讗 讻转讘转讬 诇砖诪谉 诪砖诪注 诇讗 驻讬专砖转讬 诇砖诪谉 讚讗讬 住转诪讗 讻砖专 注讚 砖讬驻专砖 砖诇讗 诇砖诪谉 讛讬讛 诇讜 诇讜诪专 讻转讘转讬诐 砖诇讗 诇砖诪谉 讜讻谉 诪砖诪注 谞诪讬 讘驻专拽 讛砖讜诇讞 (砖诐 讚祝 诪讛:) 讙讘讬 专砖讘''讙 砖讛转讬专 讘爪讬讬讚谉 诇讬拽讞 住驻专讬诐 诪注讜讘讚 讻讜讻讘讬诐 讜诪拽砖讛 讜专砖讘''讙 注讬讘讜讚 诇砖诪谉 讘注讬 讻转讬讘讛 诇砖诪谉 诇讗 讘注讬 讜诪讚驻住讬诇 讻转讬讘讛 讘注讜讘讚 讻讜讻讘讬诐 砖''诪 讚住转诪讗 诇讗讜 诇砖诪谉 讚讗讬 住转诪讗 诇砖诪谉 诇讬转讻砖专 讻诪讜 讘诪讬诇讛 讜讗''转 讻讬讜谉 讚住转诪讗 诇讗讜 诇砖诪谉 讗''讻 驻专拽 讛砖讜诇讞 (砖诐 讚祝 诪讛:) 讙讘讬 住''转 转驻讬诇讬谉 讜诪讝讜讝讜转 砖讻转讘谉 诪讬谉 诪住讜专 注讜讘讚 讻讜讻讘讬诐 讜注讘讚 讗砖讛 讜拽讟谉 讜讻讜转讬 讜讬砖专讗诇 诪讜诪专 驻住讜诇讬诐 砖谞讗诪专 讜拽砖专转诐 讜讻转讘转诐 讻诇 砖讬砖谞讜 讘拽砖讬专讛 讬砖谞讜 讘讻转讬讘讛 诇诪讛 诇讬 拽专讗 转讬驻讜拽 诇讬讛 讚注讜讘讚 讻讜讻讘讬诐 住转诪讗 注讘讬讚 讜住转诪讗 驻住讜诇 讬''诇 讚转谞讬 注讜讘讚 讻讜讻讘讬诐 讗讙讘 讗砖讛 讜拽讟谉 讚讛''谞 转谞讗 诪讬谉 讚讘诇讗讜 拽专讗 驻住讜诇 诪砖讜诐 讚住转诪讗 诇注讘讜讚转 讻讜讻讘讬诐: 讚讘专讛 转讜专讛 讻诇砖讜谉 讘谞讬 讗讚诐. 讗讜诪专 专''讬 讚诪讗谉 讚讗讬转 诇讬讛 讛讻讗 讚讘专讛 转讜专讛 讻诇砖讜谉 讘谞讬 讗讚诐 讬讻讜诇 诇讛讬讜转 砖讗讬谞讜 讞讜诇拽 注诇 讛砖讘 转砖讬讘 讜注诇 讛讜讻讞 转讜讻讬讞 讜讻讬讜爪讗 讘讛谉 讚讚专砖讬谞谉 诇讛讜 (讘''诪 讚祝 诇讗.) 讚诇讗 讗砖讻讞谞讗 转谞讗 讚驻诇讬讙 讜专讗讬讛 讚专''砖 讗诪专 驻专拽 诪爪讬讗转 讛讗砖讛 (讻转讜讘讜转 讚祝 住讝:) 注诇 讛注讘讟 转注讘讬讟谞讜 讚讘专讛 转讜专讛 讻诇砖讜谉 讘谞讬 讗讚诐 讜专' 砖诪注讜谉 讙讜驻讬讛 讚专讬砖 讘驻''拽 讚专''讛 (讚祝 讞.) 注砖专 转注砖专 讜爪专讬讱 注讬讜谉 讘讚讘专 讚诪讗讬讝讛 讟注诐 讗讜诪专 讛转诇诪讜讚 驻注诪讬诐 讻讱 讜驻注诪讬诐 讻讱: 讛''讙 拽讜谞诐 砖讗谞讬 谞讛谞讛. 讜诇讗 讙专住 讘讬讜''讚 讚讗''讻 讛讜讬 讚讘专讬诐 砖讗讬谉 讘讛诐 诪诪砖 讜讗讬谉 讞诇 讻讚讗诪专讬谞谉 讘谞讚专讬诐 (讚祝 讟讜.) 讙讘讬 砖讗谞讬 讬砖谉: 讗诇诪讗 讗注''讙 (讚诇讗 诪讛讬诇讬 讻诪讗谉 讚诪讛讬诇讬) 讚诪讜. 转讬诪讛 诪讗讬 拽驻专讬讱 诪谞讚专讬诐 诇诪''讚 讛诪讜诇 讬诪讜诇 讚诇诪讗 砖讗谞讬 谞讚专讬诐 讚讛诇讱 讘讛谉 讗讞专 诇砖讜谉 讘谞讬 讗讚诐 讜讛转诐 谞诪讬 讚拽驻砖讬讟 诪拽专讗 拽专讗 诇''诇 讛讗 讗诪专 讘谞讚专讬诐 讛诇讱 讗讞专 诇砖讜谉 讘谞讬 讗讚诐 讬''诇 讚讛转诐 诪驻讬拽 诇讬讛 诪拽专讗 讻讬 诇讗 谞转讘专专 诇谞讜 诇砖讜谉 讘谞讬 讗讚诐 讗诐 诇讗 诪谉 讛驻住讜拽 讜讻讬讜爪讗 讘讝讛 讗讬讻讗 讘驻''拽 讚驻住讞讬诐 (讚祝 讘.) 讜讛讗 拽诪''诇 讚讗讜专 讻讜讻讘讬诐 讗讜专 讛讜讗 讜谞驻拽讗 诪讬谞讛 诇谞讜讚专. 讗讬 谞诪讬 砖驻讬专 驻专讬讱 拽专讗讬 讗讛讚讚讬 讚讛转诐 谞驻讬拽 诪拽专讗 讚讻诇 讛注讜讘讚讬 讻讜讻讘讬诐 注专诇讬诐 讜讗讬谉 诪讬诇转诐 讞砖讜讘讛 诇拽专讜转讛 诪讬诇讛 讜拽砖讛 诇诪讗谉 讚住讘专 诇诪讬诪专 讚讛讜讬 注专讘讬 讜讙讘谞讜谞讬 讘讻诇诇 诪讛讜诇讬诐: 讗讬讻讗 讘讬谞讬讬讛讜 讗砖讛. 转讬诪讛 讗诪讗讬 诇讗 讗诪专 讗讬讻讗 讘讬谞讬讬讛讜 诪讜诪专 诇注专诇讜转 讚诇诪''讚 讜讗转讛 讗转 讘专讬转讬 诇讬讻讗 砖讗讬谞讜 讘讻诇诇 诇砖诪讜专 讻讚讗诪专讬谞谉 驻专拽 讛砖讜诇讞 (讙讬讟讬谉 讚祝 诪讛.) 讚讬砖专讗诇 诪讜诪专 诇讗讜 讘专 拽砖讬专讛 讻讗讜转讛 砖讛讘讗转讬 诇注讬诇 诪驻谞讬 砖讗讬谞讜 讞驻抓 诇拽砖讜专 讛''谞 谞讬诪讗 砖讗讬谞讜 讘专 诪讬诇讛 讻讬讜谉 砖讗讬谞讜 讞驻抓 诇讬诪讜诇 讜诇诪''讚 讛诪讜诇 讬诪讜诇 讗讬讻讗 讚讗诪专讬 诇注讬诇 讗注''讙 讚诇讗 诪讛讬诇讬 讻诪讗谉 讚诪讛讬诇讬 讚诪讜 讜讗讜专''讬 讚诪讜诪专 诇注专诇讜转 诪讬讛讜 讘专 砖诪讬专转 讘专讬转 讛讜讗 讗诇讗 砖讗讬谞讜 讞驻抓 讗讘诇 诪讬讛讜 讘专 砖诪讬专转 讘专讬转 讛讜讗 讗诐 讬讞驻讜抓 讜讘讙讬讟讬谉 讙讘讬 拽砖讬专讛 讛讻讬 拽讗诪专 讻诇 砖讗讬谞讜 讘拽砖讬专讛 讻诇讜诪专 砖讗讬谞讜 诪拽讬讬诐 诪爪讜转 讜拽砖专转诐 讗讬谞讜 讘讻诇诇 讜讻转讘转诐 讜讝讛 诪讘讟诇 诪爪讜转 拽砖讬专讛 诪注诇讬讜: 讗砖讛 诇讗讜 讘转 诪讬诇讛 讛讬讗. 讬砖 诇驻住讜拽 讻专讘 讜讗讬谉 讗砖讛 讻砖专讛 诇诪讜诇 讚讗祝 注诇 讙讘 讚专讘 讜专讘讬 讬讜讞谞谉 讛诇讻讛 讻专讘讬 讬讜讞谞谉 讘讛讗 讛诇讻讛 讻专讘 讚讘专讬讬转讗 讚专讘讬 讬讛讜讚讛 讛谞砖讬讗 拽讬讬诪讗 讻讜讜转讬讛 讗讘诇 讘讛''讙 驻住拽 讚讗砖讛 讻砖专讛 诇诪讜诇 讜诇专讘 讚讗诪专 讗讬谞讛 讻砖讬专讛 诇诪讜诇 爪专讬讱 诇驻专砖 讘驻专拽 拽诪讗 讚拽讚讜砖讬谉 (讚祝 讻讟.) 讚诪爪专讬讱 讗讜转讜 讜诇讗 讗讜转讛 诇诪讚专砖 砖讗讬谞讛 讞讬讬讘转 诇诪讜诇 讘谞讛 讛讬讬谞讜 诇讘拽砖 诇诪讛诇讜:





专讘讬谞讜 讞谞谞讗诇

讛讗 讚转谞讬讗 讬砖专讗诇 诪诇 讻讜转讬 讗讘诇 讻讜转讬 诇讗 讬诪讜诇 讬砖专讗诇 诪驻谞讬 砖诪诇 诇砖讜诐 讛专 讙专讝讬诐 讚讘专讬 专讘讬 讬讛讜讚讛 讗讜拽讬诪谞讗 讘专' 讬讛讜讚讛 讛谞砖讬讗 讚住讘专 诪谞讬谉 诇诪讬诇讛 讘注讜讘讚 讻讜讻讘讬诐 砖讛讬讗 驻住讜诇讛 砖谞讗诪专 讜讗转讛 讗转 讘专讬转讬 转砖诪讜专 讗转讛 讜诇讗 讻讜转讬 讜讻"砖 注讜讘讚 讻讜讻讘讬诐 讜注讜讚 讻转讬讘 讜注砖讛 驻住讞 诇讛' 讛讜讗 砖讻砖专 诇诪讜诇 讗讘诇 注讜讘讚 讻讜讻讘讬诐 诇讗 讜专讘讬 讬讜住讬 讞讜诇拽 注诇讬讜 讜讗讜诪专 讜讻讬 讛讬讻谉 诪爪讗谞讜 讘转讜专讛 诪讬诇讛 诇砖诪讛 讗诇讗 讻讜转讬 讻讬讜谉 砖讛讜讗 诪讛讜诇 诪诇 讜讛讜诇讱 注讚 砖转爪讗 谞驻砖讜 讜讗诪专讬谞谉 诪讗讬 讟注诪讗 讚专' 讬讜住讬 讚讻转讬讘 讛诪讜诇 讬诪讜诇 讬诇讬讚 讘讬转讱 讜讙讜' 讛诪讜诇 讬诪讜诇 诪讻诇 诪拽讜诐 讜讗驻讬诇讜 讻讜转讬:



讗讬转诪专 诪谞讬谉 诇诪讬诇讛 讘注讜讘讚 讻讜讻讘讬诐 砖讛讬讗 驻住讜诇讛 诪砖讜诐 专讘 讗诪专讬 讜讗转讛 讗转 讘专讬转讬 转砖诪讜专 专' 讬讜讞谞谉 讗诪专 诪讛讻讗 讛诪讜诇 讬诪讜诇 讬诇讬讚 讘讬转讱 驻讬' 讛诪讛讜诇 讬诪讜诇 诇讗驻讜拽讬 注讜讘讚 讻讜讻讘讬诐 讚诇讗讜 诪讛讜诇 讛讜讗:



讜讗诪专讬谞谉 诪讻讚讬 专讘 讜专' 讬讜讞谞谉 转专讜讬讬讛讜 驻住诇讬 讘注讜讘讚 讻讜讻讘讬诐 诪讗讬 讘讬谞讬讬讛讜 讜讗诪专讬谞谉 注专讘讬 诪讛讜诇 讜讙讘谞讜谞讬 驻讬' 讙讘谞讜谞讬 诪讘谞讬 讗讘专讛诐 讛诐 讜诪讛讜诇讬诐 讜砖讜讻谞讬诐 讘讛专讬 讙讘谞讜谞讬诐 诇驻讬讻讱 谞拽专讗讬诐 讙讘谞讜谞讬诐 诇专讘 讗驻讬诇讜 讗诇讜 砖讛谉 诪讛讜诇讬诐 驻住讜诇讬谉 讚诇讗讜 讘谞讬 讘专讬转 讛谉 讜专' 讬讜讞谞谉 讗诪专 讻讬讜谉 砖诪讛讜诇讬谉 讛谉 砖专讬. 讜诪拽砖讬谞谉 讜讻讬 诪讜诇讬 注讜讘讚讬 讻讜讻讘讬诐 诪讛讜诇讬谉 谞拽专讗讬谉 讜讛转谞谉 讛讗讜诪专 拽讜谞诐 砖讗讬谞讬 谞讛谞讛 诇注专诇讬诐 诪讜转专 讘注专诇讬 讬砖专讗诇 讜讗住讜专 讘诪讜诇讬 注讜讘讚讬 讻讜讻讘讬诐 讛谞讛 注讜讘讚讬 讻讜讻讘讬诐 讗驻讬诇讜 讛谉 诪讜诇讬谉 注专诇讬谉 讛诐 讞砖讜讘讬诐 讗诇讗 讗讬讻讗 讘讬谞讬讬讛讜 讬讛讜讚讬 注专诇 讻讙讜谉 砖诪转讜 讗讞讬讜 诪讞诪转 诪讬诇讛 讻诇讜诪专 诪砖驻讞讛 讬讚讜注讛 讻讬讜谉 砖诪诇讬谉 讗讜转谉 诪转讬诐 诪讻讞 讚诐 讛诪讬诇讛 诇专讘 诪讜转专 讻讙讜谉 讝讛 诇诪讜诇 讗讞专讬诐 讜专' 讬讜讞谞谉 讗诪专 讻讬讜谉 砖讗讬谞讜 诪讛讜诇 讗住讜专 讗讬谞讬 讜讛转谞谉 拽讜谞诐 砖讗讬谞讬 谞讛谞讛 诇诪讜诇讬诐 讗住讜专 讘注专诇讬 讬砖专讗诇 讜讻讜' 讛谞讛 注专诇讬 讬砖专讗诇 诪讜诇讬谉 讛谉 讞砖讜讘讬谉 讜讛讬讗讱 讗讜住专 专' 讬讜讞谞谉.



讗诇讗 讗砖讛 讗讬讻讗 讘讬谞讬讬讛讜 专讘 讗住专 讗砖讛 诇诪讜诇 讚诇讗讜 讘转 讘专讬转 讛讬讗 讜专' 讬讜讞谞谉 砖专讬 讚讗砖讛 讻讚诪讛讬诇讗 讚诪讬讗. 讜诪拽砖讬谞谉 诇专讘 讗讬谞讬 讜讛讻转讬讘 讜转拽讞 爪驻讜专讛 爪专 讜讚讞讬 拽专讬 诇讬讛 讜转拽讞 讻诇讜诪专 注砖转讛 讗讞专讬诐 砖讬拽讞讜 讜讻谉 驻讬' 讜转讻专转. 讗讬讘注讬 转讬诪讗 爪驻讜专讛 讗转讞诇讛 讜诪砖讛 专讘讬谞讜 讙诪专 讛诪讬诇讛:



诪转谞讬' 诪转专驻讗讬谉 诪讛谉 专讬驻讜讬 诪诪讜谉 讗讘诇 诇讗 专讬驻讜讬 谞驻砖讜转. 讗讜拽讬诪谞讗 专讬驻讜讬 诪诪讜谉 讻讙讜谉 讘讛诪转讜 砖诇 讬砖专讗诇 砖讛讜讗 诪诪讜谞讜 讜专讬驻讜讬 谞驻砖讜转 专讬驻讜讬 讘讙讜驻讜 讜讻讚专讘 讚讗诪专 讗驻讬诇讜 专讬讘讚讗 讚讻讜住讬诇转讗 诇讗 诪转住讬谞谉 诪谉 讛注讜讘讚讬 讻讜讻讘讬诐.





专诪讘"谉

[诪住驻专 转讜专转 讛讗讚诐: 诪转专驻讗讬谉 诪讛谉 专讬驻讜讬 诪诪讜谉 讗讘诇 诇讗 专讬驻讜讬 谞驻砖讜转. 诪讗讬 专驻讜讬 诪诪讜谉 讜诪讗讬 专驻讜讬 谞驻砖讜转 讗讬诇讬诪讗 专驻讜讬 诪诪讜谉 讚讘专 砖讗讬谉 讘讜 住讻谞讛 专驻讜讬 谞驻砖讜转 讚讘专 砖讬砖 讘讜 住讻谞讛, 讜讛讗"专 讬讛讜讚讛 讗诪专 专讘 讗驻讬' 专讬讘讚讗 讚讻讜住讬诇转讗 诇讗 诪转住讬谞谉 诪讬谞讬讬讛讜 讗诇讗 专讬驻讜讬 诪诪讜谉 讘讛诪转讜, 专讬驻讜讬 谞驻砖讜转 讙讜驻讜, 讜讻讚专讘 讬讛讜讚讛, 讗诪专 专讘 讞住讚讗 讗诪专 诪专 注讜拽讘讗 讗注"驻 砖讗诪专讜 讗讬谉 诪转专驻讗讬谉 诪讛谉 讗讘诇 讗诪专 诇讜 住诐 驻诇讜谞讬 讬驻讛 诇讜 住诐 驻诇讜谞讬 专注 诇讜 诪讜转专, 住讘专 砖讗讜诇讬 诪砖讗讬诇 讻讬 讛讬讻讬 讚砖讗讬诇 诇讚讬讚讬 砖讗讬诇 谞诪讬 诇讗讞专讬谞讬 讜诇讗 讗转讬 诇讗讜专讜注讬 讗谞驻砖讬讛, 讗诪专 专讘讛 讘专 讘专 讞谞讛 讗诪专 专' 讬讜讞谞谉 住驻拽 讞讬 住驻拽 诪转 讗讬谉 诪转专驻讗讬谉 诪讛谉, 讜讚讗讬 诪转 诪转专驻讗讬谉 诪讛谉, 讜讛讗 讗讬讻讗 讞讬讬 砖注讛, 诇讞讬讬 砖注讛 诇讗 讞讬讬砖讬谞谉, 讚讻转讬讘 讗诐 讗诪专谞讜 谞讘讗 讛注讬专 讜讛专注讘 讘注讬专 讜讛讗 讗讬讻讗 讞讬讬 砖注讛 诇讞讬讬 砖注讛 诇"讞, 驻讬' 诇住驻讬拽讗 讚讞讬讬 砖注讛 诪拽诪讬 讗讬驻砖专 讚讞讬讬 讟讜讘讗 诇讗 讞讬讬砖讬谞谉.
讗诪专 专讘讛 讘讘"讞 讗"专 讬讜讞谞谉 讻诇 诪讻讛 砖诪讞诇诇讬谉 注诇讬讛 讗转 讛砖讘转 讗讬谉 诪转专驻讗讬谉 诪讛谉, 讗讬讻讗 讚讗诪专讬 讗诪专 专讘讘"讞 讗"专 讬讜讞谞谉 讻诇 诪讻讛 砖诇 讞诇诇 讗讬谉 诪转专驻讗讬谉 诪讛谉, 诪讗讬 讘讬谞讬讬讛讜 讗讬讻讗 讘讬谞讬讬讛讜 讙讘 讛讬讚 讜讙讘 讛专讙诇, 讚讗诪专 专讘 转谞讗 讘专 诪转谞讛 讗诪专 专讘 讙讘 讛讬讚 讜讙讘 讛专讙诇 讛专讬 讛谉 讻诪讻讛 砖诇 讞诇诇 讜诪讞诇诇讬谉 注诇讬讛谉 讗转 讛砖讘转.
讜诪住转讘专讗 诇谉 讚讛讗 专' 讬讜讞谞谉 诇讗 驻诇讬讙讗 讗讚专' 讬讛讜讚讛 讗诪专 专讘, 讚讗诪专 专讘 讬讛讜讚讛 讗诪专 专讘 讗驻讬诇讜 专讬讘讚讗 讚讻讜住讬诇转讗 诇讗 诪转住讬谞谉 诪讬谞讬讬讛讜, 讚专讬讘讚讗 讚讻讜住讬诇转讗 讘诪拽讜诐 讛拽讝讛 诪讻讛 砖诇 讞诇诇 讛讬讗, 讜讗祝 注诇 驻讬 砖讛讬讗 诪讻讛 拽讟谞讛 讗住讜专 诇讛转专驻讗讜转 诪讛谉, 讜专"讬 讻诇 诪讻讛 砖诪讞诇诇讬谉 注诇讬讛 讗转 讛砖讘转 诇注讜诇诐 拽讗诪专 讚讗住专讜 诇讛转专驻讗讜转 诪讛谉, 讻诇讜诪专 讻讬讜谉 砖讛诪讻' 讘讚讘专 砖讛谞砖诪讛 转诇讜讬讛 讘讜, 讗注"驻 砖注讻砖讬讜 讛讬讗 诪讻讛 拽讟谞讛 讘讬讜转专, 讜专讜驻讗 讜讞讜诇讛 讗讜诪专讬诐 砖讗讘"住 讜讗讬谉 爪专讬讱 诇讞诇诇 注诇讬' 讗转 讛砖讘转 讗讬谉 诪转专驻讗讬谉 诪讛谉, 讜讘诇讬砖谞讗 讘转专讗 驻专讬砖 诪讻讛 砖诇 讞诇诇, 讜讛讬讬谞讜 谞诪讬 讗驻讬' 诪讻讛 拽讟谞讛, 讻讬讜谉 讚讘诪拽讜诐 住讻谞讛 讛讬讗 讗讬谉 诪转专驻讗讬谉 诪讛谉. 讜讛讟注诐 诇驻讬 砖讬砖 诇讞讜砖 讚讬诇诪讗 注讘讬讚 诇讬' 住诐 讚诪驻住讬拽 诇讬' 讻诪讜 砖讗讬专注 诇专' 讗讘讛讜 讘诪注砖讛 讚讘注讬谞谉 诇诪讻转讘 诇拽诪谉, 讗"谞 住诐 讚诪讻讘讬讚 诇讬' 诇诪讻讛, 讜讻讬讜谉 讚讘诪拽讜诐 住讻谞讛 讛讜讗 讗转讬 讘讛 诇讬讚讬 住讻谞讛, 讜讛讬讬谞讜 专讬讘讚讗 讚讻讜住讬诇转讗 讻讚驻专讬砖讬转, 砖讗诐 讬讻谞讬住 诇转讜讻讜 住诐 砖讛讜讗 专注 诇讜 讘诪讛专讛 讛讜讗 诪转, 讚讘诪拽讜诐 住讻谞讛 讙诪讜专讛 讛讜讗, 讚砖讜专讬讗谞讬 讚诇讘讗 讜专讬砖讗 讘讛讛讜讗 讚讜讻转讗 转诇讜, 讜诪讚谞拽讟 专讘 讬讛讜讚讛 专讬讘讚讗 讚讻讜住讬诇转讗 诪讻讛 拽讟谞讛 讘诪拽讜诐 住讻谞讛 讗诇诪讗 砖诇讗 讘诪拽讜诐 住讻谞讛 讚诇讗 讗转讬 讘讛 诇讬讚讬 住讻谞讛 诪讜转专, 讜讻讚专' 讬讜讞谞谉.
讜讛讛讜讗 驻讬专讜拽讗 讚拽住"讚 专讬驻讜讬 诪诪讜谉 讚讘专 砖讗讘"住, 专讬驻讜讬 谞驻砖讜转 讚讘专 砖讬砖 讘"住 诇讬转讗 讗驻讬诇讜 诇专' 讬讜讞谞谉, 讚诪讜讚讛 专"讬 讘专讬讘讚讗 讚讻讜住讬诇转讗 讜诇讗 诪讬拽专讬 专讬驻讜讬 谞驻砖讜转, 讚讛讗 诇讬转 讘讬' 住讻谞讛 砖转讛讗 专驻讜讗讛 讝讜 专讬驻讜讬 谞驻砖 讜诪砖"讛 讚讞讬谞谉 诇讛讛讜讗 驻讬专讜拽讗, 讜讗讜拽讬诪谞讗 专讬驻讜讬 诪诪讜谉 讘讛诪转讜, 专讬驻讜讬 谞驻砖讜转 讙讜驻讜.
讜讗注"讙 讚诇讗 砖专讬 诪转谞讬转讬谉 讗诇讗 讘讛诪转讜, 诪讬讛讜 讛讬讻讗 讚诇讗讜 讘诪拽讜诐 讞诇诇 砖专讬, 讜诪转谞讬转讬谉 诪诪讜谉 砖专讬 讜谞驻砖 讗住专 讜讗转讜 专讘谞谉 讚讙诪专讗 讜驻专讬砖讜 讚讛讬讻讗 讚诇讗 讗转讬 诇讬讚讬 住讻谞讛 诇注讜诇诐 讻诪诪讜谉 讚诪讬, 讜注讜讚 讚讗驻讬诇讜 谞讬诪讗 诪讬转讜拽诪讗 诪转谞讬' 诇专"讬 专讬驻讜讬 诪诪讜谉 砖诇讗 讘诪拽讜诐 住讻谞讛, 专讬驻讜讬 谞驻砖讜转 讘诪拽讜诐 住讻谞讛, 讜诪拽诪讬 讚讗转讬' 诇专' 讬讜讞谞谉 讚讞讬谞谉 诇讛讗 讗讜拽诪转讗, 诪讬讛讜 讛砖转讗 讜讚讗讬 转专讜讬讬讛讜 讗讬转谞讛讜 讜讞讚 讟注诪讗 讛讜讗 讜讛讻讬 讞讝讬谞谉 诇专讘 讞谞谞讗诇 讝"诇 讚诪住讬拽 诪转谞讬转讬谉 专讬驻讜讬 诪诪讜谉 讘讛诪转讜 专讬驻讜讬 谞驻砖讜转 讙讜驻讜 讻讚专讘 讬讛讜讚讛 讜驻住拽讛 谞诪讬 诇专' 讬讜讞谞谉, 讜讻谉 谞专讗讛 讚注转 专讘讬谞讜 讛讙讚讜诇 讝"诇 讘讛诇讻讜转, 讜讗讬讻讗 诪讗谉 讚讚讞讬 诇讛 诇专讘 讬讛讜讚讛 诪讚专讘讬 讬讜讞谞谉.
驻住拽讗 讚砖诪注转讗: 诪讻讛 砖诪讞诇诇讬谉 注诇讬讛 讗转 讛砖讘转 讻诇讜诪专 砖讬砖 讘讛 住讻谞讛 讗讬谉 诪转专驻讗讬谉 诪讛谉, 讜砖讗讬谉 诪讞诇诇讬谉 注诇讬讛 讗转 讛砖讘转 诪转专驻讗讬谉, 讜讗讬 讬砖专讗诇 讗讚诐 讞砖讜讘 讛讜讗 讜讗专诪讬 专讜驻讗 诪讜诪讞讛 诪转专驻讗 诪诪谞讜 (讬讜诪讗 讚祝 驻"讚 注"讗) 讚专' 讬讜讞谞谉 讞砖' 讘爪驻讚讬谞讗 讗转讗 诇讙讘讬 讛讛讬讗 诪讟专讜谞讬转讗 注讘讚讗 诇讬' 讞诪砖讗 讜诪注诇讬 砖讘转讗, 讜讛讜讬谞谉 讜专"讬 讛讬讻讬 注讘讬讚 讛讻讬, 讜讛讗 专"讬 讻诇 诪讻讛 砖诪讞诇诇讬谉 注诇讬讛 讗转 讛砖讘转 讗讬谉 诪转专驻讗讬谉 诪讛谉 讜讗住讬拽谞讗 诪砖讜诐 讚专"讬 讗讚诐 讞砖讜讘 讛讜讛 讜讛讛讜讗 专讜驻讗 诪讜诪讞讛 讛讜讛. 讜诪住转驻讬 诪诪诇讻讜转讗. 
讬专讜砖诇诪讬 (讘,讘) 诪讛讜 诇诪讻讞诇 诪谞讛讜谉 专讘谞谉 讗诪专讬 诪讗谉 讚讘注讬 诇诪讬住转诪讬'诇讬住转诪讬讛. 讜诇讜讬 讗诪专 诪讗谉 讚讘注讬 诇讬诪讜转 讬诪讜转, 专讘谞谉 诇讗 注讘讬讚 注讬谞讗 讻讞诇诇讗. 讜诇讜讬 注讘讬讚 注讬谞讗 讻讞诇诇讗 讗诪专 专讘讗 讜讛讗 讗谞谉 讞诪讬诪谉 诇讜谉 讟注诪讜谉 讛讚讗 拽讬诇讜专讬转讗 谞讬诪讗 讻讚讛讬讗 讟讘讗 讛讜讬 讟注讬诐 诇讛 讻讚诇讬转 讛讬讗 讟讘讗 讛讗 拽讬讬诪讗 讜住诪讬讗. 讗讛讬谉 讗讜驻讬讜谉 住讻谞转讗 讛讚讗 转专讬讗拽讬 专' 住讬诪讜谉 讗诪专 讗住讜专讛 专' 讬讜讞谞谉 讗诪专 诪讜转专转. 驻讬' 讗讜驻讬讜谉 讻砖诪讛 诪讬谉 专驻讜讗讛 砖注讜砖讬谉 诪诪讬谉 讛驻专讙谞讬谉 讜住讻谞讛 讛讜讗 诇拽讘诇讜 诪讛谉 砖讗讬谞讜 讚讘专 诪讜诪讞讛. 讗讘诇 转专讬讗拽讬 砖诇讛谉 诪讜转专转 砖讚诪讬讛 讬拽专讬诐 讜讘讛诪讞讗讛 注讜砖讬谉 讗讜转讛]. 



[诪住驻专 转讜讛"讗: 诇讗 讬砖讗 讗讚诐 讜讬转谉 注诐 讛诪讻砖驻讬诐 讜讗讬谉 诪转专驻讗讬谉 诪讛谉 讗驻讬诇讜 诇驻讬 砖注讛. 讜诪注砖讛 讘讘谉 讚诪讗 讘谉 讗讞讜转讜 砖诇 专' 讬砖诪注讗诇 砖讛讻讬砖讜 谞讞砖 讜讘讗 讗讬砖 诪讻驻专 住讻谞讬讗 诇专驻讗讛讜 讜诇讗 讛谞讬讞讜 专' 讬砖诪注讗诇 讗"诇 讬砖诪注讗诇 讗讞讬 讛谞讞 诇讬 讜讗谞讬 讗讘讬讗 诇讱 专讗讬' 诪谉 讛转讜专讛 砖讛讜讗 诪讜转专 讜诇讗 讛住驻讬拽 诇讙诪讜专 讗转 讛讚讘专 注讚 砖讬爪讗讛 谞砖诪转讜 拽专讗 注诇讬讜 专"注 讗砖专讬讱 讘谉 讚诪讗 砖讙讜驻讱 讟讛讜专 讜讬爪讗转讛 谞砖诪转讱 讘讟讛专讛. 讜诇讗 注讘专转 注诇 讚讘专讬 讞讘专讱 砖讛讬讜 讗讜诪专讬诐 讜驻讜专抓 讙讚专 讬砖讻谞讜 谞讞砖. 讜讗注"讙 讚诇讗专诪讬讬诐 诇讞讬讬 砖注讛 诇讗 讞讬讬砖讬谞谉. 砖讗谞讬 讻讬砖讜祝 讚诪砖讻讗. 讛讬诇讻讱 讗驻讬诇讜 诪讻讛 砖讗讬谞讛 砖诇 讞诇诇 讜讗讬谉 讘讛 住讻谞讛 讗讬谉 诪转专驻讗讬谉 诪讛谉. 讬注拽讘 诪讻砖祝 专诪讛 诇讬讛 住诪讗 诇专' 讗讘讛讜 讘砖拽讬讛. 讜讗讬 诇讗讜 专' 讗诪讬 讜专' 讗住讬 讚诇讗讻诇讛 诇砖拽讬讛 讛讜讜 驻住拽 诇讬讛 诇砖拽讬讛. 讜讛讜讬谞谉 讘讙诪专' 诪砖讜诐 讚专' 讗讘讛讜 讗讚诐 讞砖讜讘 讛讜讛 讜专讜驻讗 诪讜诪讞讛 讛讜讛. 讜诪驻专拽讬谞谉 砖讗谞讬 专' 讗讘讛讜 讚诪拽讬讬诪讬 讘讬' 诪讻砖驻讬诐 转诪讜转 谞驻砖讬 注诐 驻诇砖转讬诐.
讜讗讬讻讗 诇诪讬讚拽 注诇讛 讜专' 讗讘讛讜 谞诪讬 谞讛讬 讚诇讗 讛讜讛 拽讬讬诐 诇讬讛 讘砖谞讗讛 讚诪讻砖驻讬诐 讘讛讚讬' 讜住诪讱 诇讬讛 讘讞砖讬讘讜转讬' 讜讘讛诪讞讗讛 讚专讜驻讗 [诪讬] 诇讬转 诇讬讛 砖讗谞讬 讻讬砖讜祝 讚诪砖讻讗. 讜讗驻讬诇讜 诇讬讻讗 诇诪讬讞砖 诇住讻谞转讗 讗住讜专. 讜诇讗 砖诪讬注 诇讬讛 讘专讬讬转讗 讚讗诪专 专"注 讗砖专讬讱 讘谉 讚诪讗 砖讙讜驻讱 讟讛讜专 讜讬爪讗转讛 谞砖诪转讱 讘讟讛专讛. 讜诇讗 注讘专转 注诇 讚讘专讬 讞讘讬专讱. 讜专讘 讗诪讬 讜专"讗 讚讛讜讜 讛转诐 讗诪讗讬 诇讗 讗诪专讬 诇讬讛. 讜讗讬 谞诪讬 讻讜诇讛讜 诇讗 砖诪讬注 诇讛讜. 讗诪讗讬 诇讗 讛讜讬谞谉 注诇讛 讘讙诪' 讜专' 讗讘讛讜 讛讬讻讬 注讘讬讚 讛讻讬. 讜讛转谞讬讗 讗讬谉 诪转专驻讗讬谉 诪讛诐 讗驻讬诇讜 诇讞"砖. 讜诪注砖讛 讘讘谉 讚诪讗 讜讻讜'.
讜诪住转讘专 诇谉 讚讻讬 讗诪专讬谞谉 砖讗谞讬 讻讬砖讜祝 讚诪砖讻讗 讻讙讜谉 砖讘讗 诇专驻讗转讜 讘讚讘专讬 讻讬砖讜祝 讜爪讚 注"讗. 讻讙讜谉 讘谉 讚诪讗 砖讛讻讬砖讜 谞讞砖 讜讛讬讛 讗讜转讜 诪讻砖祝 专讜爪讛 诇诇讞讜砖 注诇讬讜 诇讞砖 砖讛讬讛 诪爪专祝 讘讜 砖诐 讗诇拽讬诐 讗讞专讬诐. 讜诪砖"讛 讗诪专讬谞谉 砖讗谞讬 讻讬砖讜祝 讚诪砖讻讗 砖讗诇讜 谞转专驻讗 讞"讜 讬讗诪专讜 讬砖 诪诪砖 讘讚讘专. 讜讛讜讛 诇讬' 讻注爪讬 讗砖专讛 讜注"讗 砖讗讬谉 诪转专驻讗讬诐 讘讛诐 诇注讜诇诐. 讗诇讗 诪注讬拽专讗 拽住"讚 讘讙诪专讗 讚讗讬谉 诪转专驻讗讬谉 诪讛谉 诇注讜诇诐 拽讗诪专 讜诪砖讜诐 住讻谞讛 讘讗专诪讬诐. 讜诪转专爪讬谉 砖讗谞讬 讻讬砖讜祝 讚诪砖讻讗 讜讗讬谉 诪转专驻讗讬谉 讘爪讚 讻讬砖讜祝 砖诇讛谉 拽讗诪专 讛讗 讘专讜驻讗 诪讜诪讞讛 讜专讙讬诇 讜诪专驻讗 讘住诪谞讬谉 诪讜转专 讻砖讗专 讛讗专诪讬'.
讜讻注谞讬谉 讛讝讛 诪爪讬谞讜 讘讬专讜砖诇诪讬 (讘,讘) 诪注砖讛 讘专"讬 讘谉 讚诪讗 砖谞砖讻讜 谞讞砖 讜讘讗 讗讬砖 诪讻驻专 住讻谞讬讗 诇专驻讗转讜 注"讬 诇讞砖. 讛转诐 谞诪讬 讘专 讘专讬讛 讛讜讛 诇讬讛 讘诇注 讗转讗 讜诇讞砖 诇讬讛 讜讻讜' 注"讬 诇讞砖 讗讞专 诪讬讚 谞驻拽 讗"诇 诪讗讬 讗诪专转 注诇讬 讗"诇 诪诇转 讚驻诇谉 讗诪专 讛讜讛 诇讬 讚讗诇讜 诪讗讬转 讜诇讗 砖诪注 讛讚讗 诪诇转讗 讜讛讜讛 诇讬讛 讻谉 讘砖讙讙讛 讛讬讜爪讗 诪驻讬 讛砖诇讬讟. 驻讬' 讛讜讛 诇讛 讘诇注 砖讘诇注 谞讬诪讗 砖诇 诪讬诐 讗讜 谞讞砖. 讜诇讞砖 注诇讬讛 诇讞砖 砖爪讬专祝 讘讜 砖诐 讗诇拽讬诐 讗讞专讬诐. 讜诇讗讞专 砖讬爪讗 讛砖专抓 讻砖砖诪注 砖爪讬专祝 注诪讜 砖诐 讗诇拽讬诐 讗讞专讬诐 讛讬讛 讗讜诪专 讟讜讘 诇讜 砖讬诪讜转 讜讗诇 讬讘讗 诇讬讚讬 讻讱. 诪讻讗谉 谞诇诪讜讚 砖注诇 爪讚 讛砖诐 砖讛讬讛 讛诪讻砖祝 诪讝讻讬专 讛讬讛 讞讜砖砖讬谉 诇讜. 诇讗 诪驻谞讬 砖讛讻讬砖讜祝 诪讟注讛 讜诪讜砖讻转 诇讘谉 砖诇 驻转讗讬诐. 讗讘诇 讘诪专驻讗 讘住诪谞讬谉 注诇 讚专讱 讛诪诇讗讻讛 讘专驻讜讗讜转 讛专讬 讛诪讻砖驻讬诐 讻砖讗专 讛讗专诪讬诐 讜讛讬讬谞讜 注讜讘讚讗 讚专' 讗讘讛讜, 讜讛"讝 谞讻讜谉]. 



 讛讗 讚讗拽砖讬谞谉 讗诇讗 专讬驻讜讬 诪诪讜谉 讚讘专 砖讗讬谉 讘讜 住讻谞讛 专讬驻讜讬 谞驻砖讜转 讚讘专 砖讬砖 讘讜 住讻谞讛 讜讛讗"专 讬讛讜讚讛 讜讻讜'. 拽"诇 诇驻讬 驻讬专讜砖讜 讝"诇 讛讬讻讬 诪拽砖讬 诇讛 诇讛讚讬讗 诪讚专讘 讬讛讜讚讛 讚讛讗 专讘讛 讘讘"讞 讜专' 讜讜讞谞谉 驻诇讬讙讬 注诇讬讛 讜拽讬"诇 谞诪讬 讻讜讜转讬讬讛讜 讚讻讜诇讛 住讜讙讬讗 讘讛讻讬 专讛讟讗 讜讛讜诇"诇 讛谞讬讞讗 诇专' 讬讜讞谞谉 讗诇讗 诇专' 讬讛讜讚讛 诪讗"诇 讜注讜讚 讚诇讗 诪住转讘专 讟注诪讬讛 讚专' 讬讜讞谞谉 讜讻讬 讗注"驻 砖讗讬谉 讘讜 注讻砖讬讜 住讻谞讛 讗讬谉 诇讞讜砖 砖诪讗 讬谞讬讞 注诇讬讛诐 住诐 砖讬讻讘讬讚 讞诇讬讜 讜讬诪讬转谞讜 讻讛讛讜讗 讚专' 讗讘讛讜 讚讛讜讛 驻住讬拽 诇讬讛 住诪讗 诇砖拽讬讛. 
讜讛专讗讘"讚 讝"诇 驻讬' 讚讛讗 讚讘注讬 专' 讬讜讞谞谉 诪讻讛 砖诇 讞诇诇 诇注砖讜转 注诪讜 转谞讗讬 诇专驻讗讜转讜 讜讗注"驻 砖诪专讗讛 住诪谞讬讜 诇讗讞专讬诐 讜诇讗 诪驻谞讬 驻讞讚 住诐 讛诪讜转 讗诇讗 诪砖讜诐 砖诪讗 讬转注爪诇 讘讜 讘讻讜讜谞讛 讜讬谞讬讞谞讜 讜讬诪讜转 讗讘诇 讘诇讗讜 讛讻讬 讻诇 诪讻讛 讗住讜专 砖诪讗 讬谞讬讞 讘讜 住诐 讛诪讜转 讜诇讛讗讬 驻讬专讜砖讗 讛讗 讚讗拽砖讬谞谉 诇拽诪谉 讜专' 讬讜讞谞谉 讛讬讻讬 注讘讬讚 讛讻讬 讜讛讗诪专 专讘讛 讘讘"讞 讜讻讜' 诪拽"讜 讗拽砖讬谞谉 诪砖讜诐 讚讘注讬 诇讗拽砖讜讬讬 诪讚专' 讬讜讞谞谉 讗讚专' 讬讜讞谞谉 讜诪讬讛讜 讗驻讬' 诪讻讛 砖讗讬谞讛 砖诇 讞诇诇 讘讻讛"讙 讗住讬专 讜讗讬谉 驻讬' 讝讛 谞讻讜谉 讻诇诇. 
讜讗讞专讬诐 讗讜诪专讬诐 讘砖讻专 诪转专驻讗讬谉 诪讛诐 讻诇 诪讻讛 砖讗讬谞讛 砖诇 讞诇诇 讚讛讜"诇 讻专讜驻讗 诪讜诪讞' 讜诇讗 诪专注 谞驻砖讬讛 讜讘讞谞诐 诇讗讜专注讜转讗 讚谞驻砖讬讛 讛讜讗 讚诇讗 拽驻讚讬 讛诇讻讱 讗驻讬诇讜 专讬讘讚讗 讚讻讜住讬诇转讗 诇讗 诪转住讬谞谉 诪讬谞讬讬讛讜 讜讗诇讜 讛讬讛 讛讚讘专 讻谉 讛讬讜 诪驻专砖讬诐 讘讙诪'.
注诇 讻谉 讬讗诪专 讘住驻专 诪诇讞诪讜转 讛' 讚讛讗 讚讗诪专 专' 讬讜讞谞谉 讻诇 诪讻讛 砖诪讞诇诇讬谉 注诇讬讛 讗转 讛砖讘转 讛"拽 讻诇 诪讻讛 砖讛讬讗 讘诪拽讜诐 住讻谞讛 砖讗驻砖专 诇讘讗 诇讬讚讬 诪讻讛 砖诪讞诇诇讬谉 注诇讬讛 讗转 讛砖讘转 讗讬谉 诪转专驻讗讬谉 诪讛诐 讜讻谉 砖诇 讞诇诇 讗注"驻 砖讛讬讗 注讻砖讬讜 诪讻讛 拽讟谞讛 砖诪讗 讬讻谞讬住 诇讜 住诐 讛诪讜转 讘讛 讜讬讻讘讬讚谞讛 讛讜讗讬诇 讜讛讬讗 讘诪拽讜诐 住讻谞讛 讜讛讬讬谞讜 讚专讘 讬讛讜讚讛 讚专讬讘讚讗 讚讻讜住讬诇转讗 诪拽讜诐 住讻谞讛 讛讜讗 讚砖讜专讬讬谞讬 讚讻讜诇讗 讙讜驻讗 讘讛讛讜讗 讚讜讻转讗 讗讙讬讚讬 讜讛讗 讚诇讗 诪驻专砖讬谞谉 专讬驻讜讬 诪诪讜谉 诪拽讜诐 砖讗讬谉 讘讜 住讻谞讛 专讬驻讜讬 谞驻砖讜转 诪拽讜诐 住讻谞讛 诪砖讜诐 讚诇讗 诪讬拽专讬 专讬驻讜讬 谞驻砖讜转 讗诇讗 讻诇 砖讬砖 讘讜 注讻砖讬讜 住讻谞转 谞驻砖讜转 讻诇 讗讬诪转 讚讗诪专转 专讬驻讜讬 诪诪讜谉 讙讜驻讜 讜讚注转 专讘讬谞讜 讛讙讚讜诇 讝"诇 谞专讗讛 讻谉 砖讛讜讗 讻转讘 专讬驻讜讬 诪诪讜谉 讘讛诪转讜 专讬驻讜讬 谞驻砖讜转 讙讜驻讜 讜驻住拽 讻专' 讬讜讞谞谉 讗诇讗 砖诇讗 讻转讘讛 诇讚专讘 讬讛讜讚讛 讜转诪讛谞讬 注诇讬讜 讝"诇 讗诇讗 砖讘讻诇诇 讚讘专讬 专' 讬讜讞谞谉 讚讘专讬讜 讜讗诇讜 诇砖转讬 讛诇砖讜谞讜转 砖讻转讘转讬 诇诪注诇讛 爪专讬讱 讛讬讛 诇讻讜转讘讛. 



讜讛讗 讚讗拽砖讬谞谉 讗住驻拽 讞讬 住驻拽 诪转 诪讘专讬讬转讗 转诪讬讛讗 诇讬 讜讛讗 诪讚拽讗诪专 讘谉 讚诪讗 讗谞讬 诪讘讬讗 诇讱 专讗讬讛 砖讛讜讗 诪讜转专 诪讜讞讬 讘讛诐 诪砖诪注 讚诪砖讜诐 爪讚 讗讘拽 注"讝 讗住专讜 讜诇讗 诪驻谞讬 讞砖砖 专驻讜讗转谉 砖诇 注讻讜"诐 讜讗驻砖专 讚讛讻讬 住"讚 讚讜讚讗讬 讘谉 讚诪讗 讗"诇 讗诇 转讞讜砖 诇讞讬讬 砖注讛 砖讛讜讗 讬讜讚注 讘注爪诪讜 砖讗"讗 诇讜 诇讞讬讜转 讜诇讗 讛谞讬讞讜 专讬"砖 讜讗"诇 讘谉 讚诪讗 诪砖讜诐 爪讚 注"讝 讗讬谞讜 讗住讜专 砖讻讬讜谉 砖讗讬谉 诇讜 讛谞讗讛 诪注"讝 讗注"讙 讚诇讞讬砖 诇讬讛 讘砖诪讗 讚注"讝 砖讗讬谉 讻讗谉 注讘讬专转 注"讝 讗诇讗 诪砖讜诐 诇讗 讬砖诪注 注诇 驻讬讱 讜讘诪拽讜诐 住讻谞讛 砖专讬 讚讻转讬讘 讜讞讬 讘讛诐 讜拽住"讚 讚讜讚讗讬 拽讘讜诇讬 拽讘讬诇 专讬"砖 诪讬谞讬讛 讜诪讛 砖砖诪讞讜 讘诪讬转转讜 砖诇讗 注讘专 注诇 讚讘专讬 讞讘专讬讜 砖讛讬讜 讗讜诪专讬诐 讗讬谉 诪转专驻讗讬谉 诪讛诐 讗驻讬诇讜 诇讞讬讬 砖注讛 诇专驻讗讜转 讘住诪诪谞讬诐 讛讜讗 讚诇讬讻讗 诪砖讜诐 讗讘拽 注"讝 讻讚讘注讬' 诇诪讬诪专 拽诪谉 讗诇讗 诪砖讜诐 讞砖砖 讞讬讬 砖注讛 讜讛"讛 诇注讻讜"诐 讜讛讗 讚拽转谞讬 诪讬谞讬谉 诪砖讜诐 专讬"砖 讗"谞 诇讜诪专 讚诪讬谞讜' 讗驻讬诇讜 讘专讜驻讗 诪讜诪讞讛 讜讗讚诐 讞砖讜讘 讗住讜专.
讜诪驻专拽讬谞谉 砖讗谞讬 诪讬谞讜转 讚诪砖讻讗, 讻诇讜诪专 诪砖讜诐 讗讘拽 注"讝 讗住专 专讬"砖 讚讗注"讙 讚诇讗 诪转讛谞讬 诪讬谞讛 诪砖讻讗 砖讗诐 谞转专驻讗 讬讗诪专讜 讞"讜 讬砖 诪诪砖 讘讚讘专 讜讻讬 拽转谞讬 谞诪讬 讗讬谉 诪转专驻讗讬谉 诪讛诐 诪砖讜诐 讗讘拽 注"讝 拽讗诪专 讜讚讜拽讗 诪讬谞讬谉 讜诇讗 诪驻谞讬 讞砖砖 讞讬讬 砖注讛 讜讘谉 讚诪讗 住讘讜专 砖讗驻讬诇讜 讘注"讝 诪讜转专 诪砖讜诐 讜讞讬 讘讛诐 讜讗驻砖专 诇讜诪专 讚诪注讬拽专讗 拽住"讚 讚讻讜诇讛 诪砖讜诐 讞砖砖 讞讬讬 砖注讛 讜讛专讗讬讛 砖讗诪专 讘谉 讚诪讗 诇讛讘讬讗 诪谉 讛转讜专讛 砖讛讜讗 诪讜转专 诪讗诐 讗诪专谞讜 谞讘讜讗 讛注讬专 讜讗注驻"讻 讛讬讜 讞讘专讬讜 讗讜住专讬谉 讜诪驻专拽讬谞谉 讻讜诇讛 诪砖讜诐 讚诪讬谞讜转 诪砖讻讗.
讜讛讗讬 讚讗讬转住讬 专' 讗讘讛讜 诪诪讬谞讬 讗讬讻讗 讚讗诪专讬 讚驻诇讬讙 讗讘专讬讬转讗 讜讗讬谞讜 谞讻讜谉 讘注讬谞讬 讚讛讗 讗讚专讘讗 讗讬 诇讗 住"诇 讻专讬"砖 讗驻讬诇讜 讘爪谞注讗 讗住讬专 讻专"讗 讚讚专讬砖 讘讻诇 谞驻砖讱 讜讘讻诇 诪讗讚讱 讜讗"转 讘爪谞注讗 讛讜讗 讛讗 讻讬讜谉 讚诪讬谞讜转 诪砖讻讗 诇注讜诇诐 讛讜讬 讘驻专讛住讬讗 讚讛讗 讗转讬 诇讛诪砖讱 讘讛诐 讜讛讬讬谞讜 讚讗诪专 讛"诪 讘爪谞注讗 讗讘诇 讘驻专讛住讬讗 诇讗 讜诪讬谞讜转 讘驻专讛住讬讗 讛讜讗 讚诪砖讻讗 诇讬讛 诇驻讬讻讱 谞"诇 专' 讗讘讛讜 讘住诪诪谞讬谉 讗转住讬 诪讬谞讬讛 讜诇讬讻讗 诇诪讬诪专 讘讛讜 诪讬谞讜转 诪砖讻讗 讗讘诇 讘谉 讚诪讗 诇讜讞砖 讛讬讛 讗讜转讜 讛诪讬谉 注诇讬讜 讘砖诐 讛讙讜讬 专讘讜 讜讗讬转住专 诪砖讜诐 砖讗讬谉 诪转专驻讗讬谉 诪注"讝 讜讻谉 诪爪讗转讬 讘讬专讜砖诇诪讬 诪注砖讛 讘专' 讬讛讜砖注 讘谉 讚诪讗 讜讻讜' 讜讘讗 诇专驻讗转讜 诪砖讜诐 讜讻讜'. 讜讙专住讬谞谉 谞诪讬 讛转诐 讘专 讘专讬讛 讚专讬讘"诇 讛"诇 讘诇注 讜诇讞讬砖 注诇讬讛 讗"诇 诪讗讬 讗诪专转 注诇讬 讗"诇 诪诇转 讚驻诇谉 讗"诇 谞讬讞讗 诇讬讛 讚诇讬诪讜转 讛讜讗 讜诇讗 砖诪注 讛讚讗 诪讬诇转讗 讗诇诪讗 诪砖讜诐 诇讞砖 注"讝 讛讜讗 讚讗讬转诪专 讗讘诇 讘专驻讜讗讜转 住诪谞讬谉 讜砖讗专 专驻讜讗讜转 砖讗讬谉 诇讛诐 诇讞砖 注"讝 讜讛讝讻专转讛 诪讜转专 诇讛转专驻讗讜转 诪谉 讛诪讬谞讬谉 讘诪拽讜诐 砖诪转专驻讗讬谉 诪砖讗专 注讻讜"诐 讻讚专' 讗讘讛讜.





专砖讘"讗

 讘专讜驻讗 诪讜诪讞讛. 讗讘诇 讛诪讬谞讬谉, 讻讙讜谉 讗诇讜 砖注讜讘讚讬谉 讗讜转讜 讛讗讬砖, 讜诪谉 讛讙讜讬 砖讬讗诪专 诇讞砖 注讘讜讚讛 讝专讛 讗住讜专, 讜讻谉 谞诪讬 讻转讘 讛专砖讘"讗 讝"诇 讘砖诐 专讘讜, 讗讘诇 诪讙讜讬 砖讗讬谞讜 讗讚讜拽 讜诇讗 诪讬谉 讜讘住转诐 诇讞砖 谞专讗讛 砖诪讜转专, 砖讗讬谉 住讻谞讛 讘诇讞砖 讜讗讬谉 讞讜砖砖讬谉 诪谉 讛住转诐 砖讬诇讞讜砖 讘砖诐 注讘讜讚讛 讝专讛. 讜讛讘讬讗 专讗讬讛 诪讛讬专讜砖诇诪讬 讚讗诪专 讘驻专拽 砖诪谞讛 砖专爪讬诐 (砖讘转 驻讬"讚 讛"讚) 讘谉 讚诪讗 谞砖讻讜 谞讞砖 讜讘讗 讬注拽讘 讗讬砖 讻驻专 住讻谞讬讛 诇专驻讗讜转讜 讘砖诐 讬砖讜 讘谉 驻谞讚讬专讗 讜诇讗 讛谞讬讞讜 专讘讬 讬砖诪注讗诇, 讗讘诇 讗诐 讗讬谞讜 诪讝讻讬专 砖诐 注讘讜讚讛 讝专讛 讜讚讗讬 诪讜转专. 讜讻谉 谞诪讬 诪讙讜讬 砖讬讗诪专 诇讬拽讞 诪讬诐 砖诇 注讘讜讚讛 讝专讛 讗讜 诪谉 讗讬诇谉 驻诇讜谞讬 砖诇驻谞讬 注讘讜讚讛 讝专讛 讗住讜专. 讜讚讜拽讗 讻砖讬讗诪专 讛讙讜讬 砖诇讗 讬讜注讬诇讜 诪讬诐 讗讞专讬诐 讗讜 注爪讬诐 讗讞专讬诐, 讻讬 讗诐 砖诇驻谞讬 注讘讜讚讛 讝专讛 驻诇讜谞讬转, 讗讘诇 讗诐 讗诪专 讛讙讜讬 拽讞 诪谉 讛诪讬诐 讗讜 诪谉 讗讬诇谉 驻诇讜谞讬 讜诇讗 讛讝讻讬专 诇讜 砖诐 注讘讜讚讛 讝专讛, 讜讗讬谉 讛讗讬诇谉 诪爪讜讬 讗讜 讛诪讬诐 讻讬 讗诐 砖诐, 诪讜转专 诇讬拽讞 诪诪谞讜, 讻讬讜谉 砖讗讬诇讜 讛讬讛 诪讜爪讗讜 讘诪拽讜诐 讗讞专 讛讬讛 诪讜注讬诇, 讚讗讬转讗 讘讬专讜砖诇诪讬 (砖诐) 讜讻谉 谞诪讬 讻转讘 讛专砖讘"讗 讝"诇, 讻砖讗诪专 讛讘讗 注诇讬谉 住转诐 讜讛讘讬讗 注诇讬谉 砖诇 注讘讜讚讛 讝专讛 诪讜转专. 讜讻谉 诪讘讜讗专 讘讬专讜砖诇诪讬 (讘驻专拽讬谉 讛"讘) 讜讻谉 谞诪讬 讻转讘 讛专"祝 讝"诇  (讗专讞讜转 讞讬讬诐 讛诇讻讜转 注"讝 住讬诪谉 讛).





专讬讟讘"讗

诪驻谞讬 砖讛讜讗 诪诇 诇砖诐 讛专 讙专讬讝讬诐. 驻讬壮 讗讘诇 住转诐 讙讜讬 讗讬谞讜 诪诇 诇砖诐 注状讝 砖讛专讬 讗讬谞诐 诪诇讬诐 讘谞讬讛诐 讻谉 驻专状砖讬 讜讗讬讻讗 诇诪讬讚拽 讚讛讗 专讘讬 讬讜讚讛 诪讬诇讛 诇砖诪讛 讘注讬 讻讚讗诪专讬谞谉 诇拽诪谉 诪讚讻转讬讘 诇砖诐 讛诪讜诇 讜讻讚讗诪专 诇讬讛 专讘讬 讬讜住讬 讛讬讻谉 诪爪讬谞讜 讘转讜专讛 诪讬诇讛 诇砖诪讛 讜讗诐 讻谉 讛讬讗讱 讬诪讜诇 讗专诪讗讬 讜讬讛讬 讚诇讗 注讘讬讚 诇砖诐 注状讝 诪讻诇 诪拽讜诐 诇讗讜 讘专 诇砖诪讛 讛讜讗 讜讻讚讗诪专讬谞谉 诇讬讛 讚诇讬注讘讬讚 诇砖诪讛 讗讬讛讜 讗讚注转 讚谞驻砖讬讛 注讘讬讚 讜诪讛讗讬 讟注诪讗 讗诪专讬谞谉 讛转诐 讚谞讻专讬 驻住讜诇 诇讻转讜讘 讗转 讛讙讟 讜讗驻讬壮 讬砖专讗诇 注讜诪讚 注诇 讙讘讬讜 讜讬状诇 讚砖讗谞讬 诪讬诇讛 讚住转诪讗 诇砖诪讛 讛讬讗 诪讛 砖讗讬谉 讻谉 讘讙讟 讚讗讬转转讗 诇讗讜 诇讗讬讙专讜砖讬 拽讬讬诪讗 讜讛讻讬 讗讬转讗 讘讛讚讬讗 讘砖诪注转讗 拽诪讬讬转讗 讚讝讘讞讬诐 讜讻谉 驻讬专砖讜 讘转讜住驻讜转.



讛诪讜诇 讬诪讜诇 拽专讬 讘讬讛 讛诪讜诇 讬诪讜诇. 讜专砖讬 讝状诇 讙讜专住 拽专讬 讘讬讛 讛诪诇 讬诪讜诇 讻诇讜诪专 诪讬 砖讛讜讗 诪讛讜诇 讬诪讜诇 讜讗讬谞讜 谞讻讜谉 讚讛诪诇 诇讗 诪砖诪注 讗诇讗 讛诪讜讛诇 讗诇讗 讻讱 驻讬专讜壮 诇驻讬 讗讜转讛 讙讬专住讗 讛诪讜讛诇 讬讛讗 讛讜讗 诪讛讜诇 讜讗诐 转讗诪专 讜讛讬讻讬 驻诇讬讙 专讘讬 讬讜讞谞谉 讗讘专讬讬转讗 讚诇注讬诇 讚诪讬讬转讬 诇讛 讘讛讚讬讗 诪讜讗转讛 讗转 讘专讬转讬 转砖诪讜专 讜讬砖 诇讜诪专 讚讛谞讬 讘讙讬专住讗 讚讛讛讬讗 讘专讬讬转讗 驻诇讬讙讬 讜诇专讘讬 讬讜讞谞谉 讛讛讜讗 转谞讗 诪讛诪讜诇 讬诪讜诇 诪讬讬转讬 诇讛.



讛讻讬 讙专住讬谞谉 注专讘讬 诪讛讜诇 讜讙讘讜谞讬 诪讛讜诇 讜诇讗 讙专住讬壮 讙讘注讜谞讬 讚讙讘注讜谞讬诐 砖诇讗 谞转讙讬讬专讜 讙讜讬诐 讙诪讜专讬诐 讛诐 讜驻讬壮 专砖状讬 讝状诇 讙讘谞讜谞讬壮 讗讜诪讛 诪讛讜诇讛 注状讻 讜讘诪讚专砖 讚讙讘谞讜谞讬 讜注专讘讬 诪讘谞讬 拽讟讜专讛 讜讗讬 拽砖讬讗 讚讛讻讗 讗诪专讬谞谉 讚讻讬讜谉 讚诇讗 诪讬驻拽讚讬 讗注状讙 讚诪讛讬诇讬 讻诪讗谉 讚诇讗 诪讛讬诇 讚诪讜 讜讗诇讜 讘注诇诪讗 讗诪专讬谞谉 讗转 讘专讬转讬 讛驻专 诇专讘讜转 讘谞讬 拽讟讜专讛 讜讬砖 诇讜诪专 讚讛讛讬讗 注诇 讘谞讬 拽讟讜专讛 诇讘讚诐 讜诪讚讬谉 讬诇讬讚 讘讬转 讗讘诇 讝专注诐 讗讬谞诐 讘谞讬 诪讬诇讛 讚诪讗讬 讚讻转讘 专讞诪谞讗 讘驻壮 诪讬诇讛 讜诇讝专注讱 讗讞专讬讱 讗讬谞讜 讗诇讗 注诇 讝专注 讬爪讞拽 讘诇讘讚 讻讚讻转讬讘 讻讬 讘讬爪讞拽 讬拽专讗 诇讱 讝专注 讜讻讘专 讻转讘转讬讛 讘诪住讻转 住谞讛讚专讬谉.



拽讜谞诐 砖讗谞讬 谞讛谞讛 诇注专诇讬诐 讻讜壮. 讜诇讬讻讗 诇诪讬诪专 讚讛讛讬讗 诪砖讜诐 讚讘谞讚专讬诐 讛诇讱 讗讞专 诇砖讜谉 讘谞讬 讗讚诐 讗讘诇 讘诇砖讜谉 转讜专讛 讞讜诇讬诐 诪讬拽专讜 讚讗讚专讘讗 讛转诐 诪讬讬转讬 诇讛 诪拽专讗 讚讻转讬讘 讻讬 讻诇 讛讙讜讬诐 注专诇讬诐.



讗诇讗 讗讬讻讗 讘讬谞讬讬讛讜 讬砖专讗诇 砖诪转讜 讗讞讬讜 诪讞诪转 诪讬诇讛 讻讜壮. 讜讛转谞谉 拽讜谞诐 砖讗谞讬 谞讛谞讛 诇诪讜诇讬诐 拽砖讬讗 诇讬 讻讬讜谉 讚驻专讬讱 诇讬讛 讗讜拽诪转讗 拽诪讬讬转讗 诪讚转谞谉 拽讜谞诐 砖讗谞讬 谞讛谞讛 诇注专诇讬诐 转讜 诇讗 讛讜讛 诇讬讛 诇诪注讘讚 讛讗讬 讗讜拽诪转讗 讚诪讬驻专讻讗 诪讗讬讚讱 诪转谞讬 讚讛讗 讻讜诇讛 讞讚讗 诪诇转讗 讛讬讗 讻诇讜诪壮 讻讜诇讛 讞讚讗 诪转谞讬壮 讛讬讗 讜讞讚 注谞讬谞讛 讜讬状诇 讚诇讘专讜专讬 讘注诇诪讗 谞拽讬讟 诇讛谉 诇讻诇 讞讚讗 讘讗驻讬 谞驻砖讛.



讛讗 讚讗诪专讬谞谉 拽专讬 讘讬讛 讜转拽讞 讜转讻专转 诇讗讜 讚讜拽讗 讗诇讗 诇讜诪专 讚讜转拽讞 讜转讻专转 注诇 讬讚讬 讗讞专讬诐 讛讜讗 讻讚讗讬转讗 讟讜讘讗 讘拽专讗 讜讛讬讬谞讜 讚诇讗 驻专讻讬谞谉 讛谞讬讞讗 诇诪讗谉 讚讗诪专 讬砖 讗诐 诇诪住讜专转 讜诇注谞讬谉 驻住拽 讛诇讻转讗 讻专讘讬 讬讜讞谞谉.



讗讬诇诪讗 专驻讜讬 诪诪讜谉 讘砖讻专. 驻讬壮 诇讞谞诐 拽专讬 诇讬讛 专驻讜讬 谞驻砖讜转 诪驻谞讬 砖注讜砖讛 讗讜转诐 讘讟讜讘转 谞驻砖 讘诇讘讚 讜诇驻讜诐 讛讗讬 讟注诪讗 讚诪转谞讬壮 诪砖讜诐 讚讻讬 砖拽讬诇 讗讙专讗 诇讗 诪专注 谞驻砖讬讛 诇讬转谞讬 诪转专驻讗讬谉 诪讛诐 讘讞谞诐 讗讘诇 诇讗 讘砖讻专 驻讬专讜砖 讚讛讛讜讗 诇讬砖谞讗 谞拽讬讟 讘讻诇 讚讜讻转讗 讜诇诪讛 砖讬谞讛 诇砖讜谞讜 讻讗谉 讗诇讗 专驻讜讬 诪诪讜谉 讻讜壮 讻诇讜诪专 讜诇讗 砖谞讬 诇谉 讘讬谉 讞讬谞诐 诇砖讻专 专驻讜讬 诪诪讜谉 讚讘专 砖讗讬谉 讘讜 住讻谞讛 专驻讜讬 谞驻砖讜转 讚讘专 砖讬砖 讘讜 住讻谞讛 驻专砖状讬 讚讘专 砖讗讬谉 讘讜 住讻谞讛 注讻砖讬讜 讜讙诐 讗讬 讗驻砖专 诇讜 诇讘讜讗 诇讬讚讬 住讻谞讛 讜讛讬讬谞讜 讚拽专讜 诇讬讛 专讬驻讜讬 诪诪讜谉 砖讗讬谉 讘讜 讗诇讗 讞砖砖 讛讜爪讗转 诪诪讜谉 讘诇讘讚 讜专讬驻讜讬 谞驻砖讜转 讚讘专 砖讬砖 讘讜 住讻谞壮 注讻砖讬讜 讗讜 砖讛讜讗 讘诪拽讜诐 砖讗驻砖专 诇讘讗 诇讬讚讬 住讻谞讛 讜讛讬讬谞讜 讚驻专讻讬谞谉 诪讚专讘 讬讗讜讚讛 讚讗诪专 讚讗驻讬诇讜 专讬讘讚讗 讚讻讜住讬诇转讗 诇讗 诪转住讬谞谉 诪讬谞讬讬讛讜 讜驻讬壮 讛讜讗 讝状诇 讚专讬讘讚讗 讚讻讜住诇讬转讗 讛讜讗 讻讗讘 砖讬砖 讘诪讻讛 砖讛讬讗 诪讞诪转 讛拽讝讛 讘讻转祝 砖讗讬 讗驻砖专 诇讛讬讜转 讘讜 住讻谞讛 讗诇讗 专讬讘讜讬 讻讗讘 讘诇讘讚 讜讬驻讛 驻讬专砖 诇驻讬 砖讬讟转讜 讚讗诇讜 讛拽讝讛 讘讝专讜注 诪拽讜诐 住讻谞讛 讛讬讗 讚砖讜专讬讬谞讬 讙讜驻讗 转诇讜 讛转诐 讗诇诪讗 专状诇 讗注驻状讬 砖讗讬谉 讻讗谉 诪拽讜诐 诇讞讜砖 诇住讻谞讛 讗讬谉 诪转专驻讗讬谉 诪讛谉 讜诇讛讗讬 砖讬讟转壮 讗转讬 砖驻讬专 诪讗讬 讚讛讚专 讗诪专讬谞谉 讗诇讗 专讬驻讜讬 诪诪讜谉 讘讛诪转讜 讚讗诇诪讗 诇讗 讗砖讻讞谉 专驻讜讗转 诪诪讜谉 讘讙讜驻讜 讻诇诇 讜讬砖 砖讛拽砖讜 注诇 讝讛 讚讗诐 讻谉 讗讜拽诪转讬谉 讚诇讗 讻讛诇讻转讗 讚讛讗 讚专讘 讬讗讜讚讛 驻诇讬讙讗 讗讚专讘讬 讬讜讞谞谉 讚讗诪专 诇拽诪谉 讚讻诇 诪讻讛 砖诇 讞诇诇 砖诪讞诇诇讬谉 注诇讬讛 讗转 讛砖讘转 讗讬谉 诪转专驻讗讬谉 诪讛谉 讛讗 诪讻讛 砖讗讬谉 讘讛 诪拽讜诐 住讻谞讛 诪转专驻讗讬谉 诪讛谉 讜讛诇讻转壮 讻专讘讬 讬讜讞谞谉 讚专讘讬讛 讚专讘 讛讜讗 讚讛讜讗 专讘讬讛 讚专讘 讬讗讜讚讛 讜讬状诇 讚讛讗 诇讗 拽砖讬讗 讚讗谞谉 诇讗 驻专拽讬谞谉 讗诇讬讘讗 讚专讘 讬讗讜讚讛 诇诪讬诪专讗 讚诪转谞讬壮 讛讻讬 诪转讜拽诪讗 讗诇讬讘讗 讚讬讚讬讛 讜诇讗 拽砖讬讗 注诇讬讛 讜讚讻讜讜转讗 讘转诇诪讜讚讗 讜讘讛讛讬讗 讚驻专拽讬谉 讚诇注讬诇 注诇 讛讛讬讗 讚专讘 讚讻诇 诪拽讜诐 砖讗住专讜 讞讻诪讬诐 诪砖讜诐 诪专讗讬转 讛注讬谉 讜诪讬讛讜 拽砖讛 注诇 专讘讬谞讜 讗诇驻住讬 讝状诇 砖讛讘讬讗 讗讜拽诪转讗 讝讜 讜讛讘讬讗 讚讘专讬 专讘讬 讬讜讞谞谉 讘转讜专转 讛诇讻讛 讜诪讜专讬 专讘讬谞讜 讛讬讛 诪转专抓 砖讚专讱 专壮 讗诇驻住讬 讝状诇 讛讜讗 诇讛讘讬讗 讗讜拽诪转讗 砖谞讗诪专讛 讘讙诪专讗 诇讚讘专讬 讛讻诇 诇讬砖讘 诇讻诇 诇砖讜谉 讛诪砖谞讛 讜讗讞专 讻谉 诪讘讬讗 讚讘专讬 讛讗诪讜专讗讬壮 砖讛诇讻讛 讻诪讜转诐 讜讗祝 讻讗谉 诇讗 讛讝讻讬专 讚讘专讬 专讘 讬讗讜讚讛 诇驻讬 砖讛诐 讛诇讻讛 讗诇讗 砖讛讘讬讗 讛讗讜拽诪转讗 砖讗诪专讜 讘转诇诪讜讚 讙诐 诇讚讘专讬讜 讜讛讘讬讗 讚讘专讬 专讘讬 讬讜讞谞谉 诇拽讘注诐 讛诇讻讛 讜诪讬讛讜 注讚讬谉 拽砖讛 讘砖诪讜注转讬谞讜 讛讬讗讱 诇讗 讛讝讻讬专讜 讻诇诇 讚讛讗 讚专讘讬 讬讜讞谞谉 驻诇讬讙 讗讚专讘 讬讗讜讚讛 讜专讘讬谞讜 讛讙讚讜诇 讛专诪讘状谉 讝状诇 驻讬壮 砖诪讜注转讬谞讜 讘注谞讬谉 讗讞专 讜讛讻讬 讗诪专讬谞谉 讗诇讗 专驻讜讬 诪诪讜谉 讚讘专 砖讗讬谉 讘讜 住讻谞讛 注讻砖讬讜 讜专驻讜讬 谞驻砖讜转 讚讘专 砖讬砖 讘讜 住讻谞讛 注讻砖讬讜 讜讛讗 讗诪专 专讘 讬讗讜讚讛 讚讗驻讬壮 专讘讚讗 讚讻讜住讬诇转讗 砖讛讜讗 讘讝专讜注 诇讗 诪转住讬谞谉 诪讬谞讬讬讛讜 讚讗诇诪讗 讗注状讙 砖讗讬谉 讘讜 住讻谞讛 注讻砖讬讜 讻讬讜谉 砖讛讬讗 讘诪拽讜诐 住讻谞讛 讗讬谉 诪转专驻讗讬谉 诪讛谉 讜讛砖转讗 讛讗 讚专讘 讬讗讜讚讛 讗转讬讗 讻专讘讬 讬讜讞谞谉 讚诇拽诪谉 讜诪讗讬 讚驻专讬讻讜 诪讚专讘 讬讗讜讚讛 讛讬讬谞讜 诪砖讜诐 讚诪专讙诇讗 讘驻讜诪讬讬讛讜 讟驻讬 讗讬 谞诪讬 诪驻谞讬 砖讛讬讗 专讙讬诇讛 讜专讞讜拽讛 诪诇住讻谉 讘讛 讜讛讜讗 诪专注 讘讛 讗谞驻砖讬讛 讟驻讬 讜诇驻讬 讝讛 讘讚讬谉 讛讜讗 讚诪爪讬 诇驻专讜拽讬 讚专驻讜讬 诪诪讜谉 讚讘专 砖讗讬谉 讘讜 住讻谞讛 讜专驻讜讬 谞驻砖讜转 讚讘专 砖讛讜讗 讘诪拽讜诐 住讻谞讛 讜讛讗 讜讛讗 讘讙讜驻讜 讗诇讗 讚诪砖诪注 诇谉 讚讻诇 讛讬讻讗 讚讗诪专讬谞谉 讚专驻讜讬 诪诪讜谉 讘讙讜驻讜 讛讜讗 诇讗 诪砖诪注 诇谉 诇砖讜谉 专驻讜讬 谞驻砖讜转 讗诇讗 注诇 讚讘专 砖讬砖 讘讜 住讻谞讛 注讻砖讬讜 讜讘讝讛 谞转讬砖讘讛 讛讙诪专讗 讜谞转讬砖讘讜 讚讘专讬 专讘讬谞讜 讗诇驻住讬 讝状诇 讜讝讛讜 讛谞讻讜谉.



讗讘诇 讗诐 讗诪专 诇讜 住诐 驻诇讜谞讬 讬驻讛 诇讜 讻讜壮. 讜讻谉 讛诇讻转讗 讛讬诇讻讱 讻砖谞讜转谉 专讜驻讗 谞讻专讬 专驻讜讗讛 讘讻转讘 讻诪讜 砖谞讜讛讙讬谉 诪讜转专 诇讛转专驻讗讜转 诪讛谉 讜讻谉 谞讛讙讜 讜讘专 诪讛讻讬 讛讗 拽讬讬诪讗 诇谉 砖讗诐 讛讙讜讬 诪讜诪讞讛 诇专讘讬诐 诪讜转专 讻讚讗讬转讗 讘住诪讜讱 讜诪驻谞讬 讝讛 讗谞讜 诪拽讬讝讬谉 讘讝专讜注 诪谉 讛讙讜讬诐 讛讗讜诪谞讬诐 诪驻谞讬 砖讛诐 诪讜诪讞讛 诇专讘讬诐 讜诇拽诪谉 谞诪讬 诪砖诪注 讚讻诇 讛讬讻讗 砖讛专讜驻讗 讗讚诐 讞砖讜讘 讜拽专讜讘 诇诪诇讻讜转 诪讜转专 诇讛转专驻讗转 诪讛谉.





讛诪讗讬专讬

诪讬 砖谞讚专 讜讗诪专 拽讜谞诐 砖讗讬谞讬 谞讛谞讛 诇注专诇讬诐 诪讜转专 讘注专诇讬 讬砖专讗诇 讗诪专 拽讜谞诐 砖讗讬谞讬 谞讛谞讛 诇诪讜诇讬诐 讗住讜专 讘注专诇讬 讬砖专讗诇 讜诪讜转专 讘诪讜诇讬 讗讜诪讜转 讛注讜诇诐 砖注专诇讬 讬砖专讗诇 讻诪讜诇讬诐 讛诐 讞砖讜讘讬诐 讜诪讜诇讬 讗讜诪讜转 讛注讜诇诐 讻注专诇讬诐 砖讗讬谉 讛注专诇讛 诪讬讜讞住转 讗诇讗 诇讙讜讬诐 砖谞讗诪专 讻诇 讛讙讜讬诐 注专诇讬诐:



讻讘专 讘讬讗专谞讜 讘诪砖谞讛 砖诪转专驻讗讬谉 诪讛诐 讻诇 讞讜诇讬 砖讗讬谉 讘讜 住讻谞讛 讜砖讗讬 讗驻砖专 诇讘讗 诇讬讚讬 住讻谞讛 讜讗讬谉 爪专讬讱 诇讜诪专 砖诪转专驻讗讬谉 诪讛诐 专驻讜讗转 讘讛诪讜转 讗注"驻 砖讬砖 讘讛诐 住讻谞讛 讛讗 专驻讜讗转 讛讙讜祝 讘诪拽讜诐 砖讬砖 住讻谞讛 讗讜 讞砖砖 住讻谞讛 讗讬谉 诪转专驻讗讬谉 诪讛诐 讗祝 讘砖讻专 讗讗"讻 讗讞专讬诐 讛讘拽讬讗讬诐 讬讜讚注讬诐 讜专讜讗讬诐 讻诇 诪讛 砖讬注砖讛 讜讘讝讛 诪讜转专 砖讗祝 讛讜讗 住讘讜专 诪讻讬专讬诐 讛诐 住诪讬 讛专驻讜讗讛 讜讞讜拽专讬诐 注诇讬讛诐 讜诇讗 诪专注 讗谞驻砖讬讛 讜讻谉 讗诐 砖讗诇讜 诇讜 讜讗讜诪专 诇讛诐 住诐 驻诇讜谞讬 讬驻讛 诇讜 讜讻讬讜爪讗 讘讝讛 住讜诪讻讬谉 注诇讬讜 住讘讜专 讛讜讗 讗祝 讛诐 砖讜讗诇讬诐 诇讗讞专讬诐 讜诇讗 诪专注 讗谞驻砖讬讛 讛讗 讻诇 砖诇讗 讘专讗讬讛 讗讜 讘讬讚讬注讛 讻诇 讞讜诇讬 砖讬砖 讘讜 住讻谞讛 讗住讜专 讜讬砖 诪转讬专讬谉 讘砖讻专 诪驻谞讬 砖诪转讬专讗 讛讜讗 注诇 砖讻专讜 讜讞住 注诇讬讜:



讜讛拽讝讛 讛专讬 讛讬讗 讘讻诇诇 砖讗讬谉 讘讛诐 住讻谞讛 讜诪讜转专 讜讗讬谉 讛诇讻讛 讻讚讘专讬 讛讗讜诪专 讗驻讬诇讜 专讬讘讚讗 讚讻讜住讬诇转讗 诇讗 诪转住讬谞讗 诪讬谞讬讛讜 讻诇讜诪专 砖讗驻讬诇讜 讛拽讝讛 讗讬谞讬 注讜砖讛 注诇 讬讚诐 讜诪驻谞讬 砖住讜讘专 砖讛拽讝讛 注爪诪讛 专驻讜讗讛 讛讬讗 讜讙讚讜诇讬 讛专讘谞讬诐 诪驻专砖讬诐 砖讗驻讬诇讜 讛讬转讛 注拽讬爪转 讛讞专讘 讻讜讗讘转 诇讜 诇讗 讛讬讬转讬 诪专驻讗讛 注诇 讬讚讜 讗诇讗 讛诇讻讛 讻讚讘专讬 讛讗讜诪专 诇诪讟讛 讻诇 诪讻讛 砖诪讞诇诇讬谉 注诇讬讛 讗转 讛砖讘转 讗讬谉 诪转专驻讗讬谉 诪讛诐 讚讗诇诪讗 讻诇 砖讗讬谉 讘讛 住讻谞讛 诪讬讛讗 诪转专驻讗讬谉 讜讬砖 诪转诪讬讛讬诐 注诇 讙讚讜诇讬 讛驻讜住拽讬诐 砖讛讘讬讗讜 讘专驻讜讬 诪诪讜谉 讘讛诪转讜 讜讗住专讜 讘讝讜 砖诇 专讬讘讚讗 讚讻讜住讬诇转讗 讚讗诇诪讗 讻诇 砖讘讙讜驻讜 讗祝 讘诪拽讜诐 砖讗讬谉 讘讜 住讻谞讛 讗住讜专 讜讛讘讬讗讜 讙诐 讻谉 讝讜 砖诇 专' 讬讜讞谞谉 专"诇 讚讻诇 诪讻讛 砖诪讞诇诇讬谉 注诇讬讛 讗转 讛砖讘转 讗讬谉 诪转专驻讗讬谉 诪讛诐 讛讗 讻诇 砖讗讬谉 讘讜 住讻谞讛 诪转专驻讗讬谉 讜诪转讜讱 讻讱 诪驻专砖讬诐 专驻讜讬 诪诪讜谉 讚讘专 砖讗讬谉 讘讜 住讻谞讛 讻诇讜诪专 砖讛讜讗 讘诪拽讜诐 诪住讜讻谉 讗诇讗 砖讗讬谉 讘讜 住讻谞讛 注讻砖讜 讜讚讘专 砖讬砖 讘讜 住讻谞讛 砖讬砖 讘讜 注讻砖讜 住讻谞讛 讜专讬讘讚讗 讚讻讜住讬诇转讗 讛讜讗 诪拽讜诐 住讻谞讛 诪讞诪转 讛讙讬讚讬诐 讗讘诇 讗讬谞讜 注讻砖讜 诪拽讜诐 住讻谞讛 讜讝讜 砖诇 专' 讬讜讞谞谉 讻讱 讛讬讗 讻诇 诪讻讛 砖讗讬谉 诪讞诇诇讬谉 注诇讬讛 讗转 讛砖讘转 讻讙讜谉 砖讗讬谞讛 讘诪拽讜诐 住讻谞讛 诪转专驻讗讬谉 讛讗 砖诪讞诇诇讬谉 注诇讬讛 讗转 讛砖讘转 讻讙讜谉 砖讛讬讗 讘诪拽讜诐 住讻谞讛 讗注"驻 砖讗讬谉 讘讜 注讻砖讜 住讻谞讛 讗讬谉 诪转专驻讗讬谉 讜注讬拽专 讛讚讘专讬诐 讻讚注转 专讗砖讜谉 讗诇讗 砖讙讚讜诇讬 讛驻讜住拽讬诐 诇讗 讛讜爪专讻讜 诇讛讘讬讗 讝讜 砖诇 专讘 讬讛讜讚讛 讜讙讚讜诇讬 讛诪驻专砖讬诐 住诪讻讜 讗转 讚讘专讬讛诐 讘诪拽讜诐 砖诪谞讬讞讬谉 注诇 讛讛拽讝讛 住诐 讞讝拽 砖讗驻砖专 砖讬砖 讘讜 住讻谞讛 讜讗讞专讜谞讬 讛专讘谞讬诐 诪驻专砖讬诐 讚讛讗 讚专' 讬讜讞谞谉 专"诇 讻诇 诪讻讛 砖诪讞诇诇讬谉 注诇讬讛 讗转 讛砖讘转 砖谞讜讬讛 讘讞讜诇讛 讜讻诇 砖讗讬谉 讘讜 住讻谞讛 诪讜转专 讚诇讗 诪专注 讗谞驻砖讬讛 讜讘住讻谞讛 讗住讜专 讚诪爪讬 诇讗讬砖转诪讜讟讬 专讗讜讬 诇诪讬转讛 讛讬讛 诪爪讚 讻讜讘讚 讞诇讬讜 讜讝讜 砖诇 专讬讘讚讗 讚讻讜住讬诇转讗 讘讘专讬讗 讜讗讬谞讜 讞讜砖砖 砖讬讜爪讬讗讜 注诇讬讜 砖诐 砖讗讬谞讜 讬讜讚注 讗诇讗 砖转讜诇讬谉 诇讜 讘砖谞讗讛 谞专讗讛 砖讛诐 诪驻专砖讬诐 讚诇讗 诪专注 讗谞驻砖讬讛 诪爪讚 讞住专讜谉 讬讚讬注讛 讜讗讬谞讜 诪拽驻讬讚 讗诐 讬讬讞住讜 诇讜 讻讜谞讛 讗讞专转 讜讗讬谉 讛讚讘专讬诐 讻诇讜诐 砖讗诐 讻谉 讻砖讛拽砖讜 诇讜 诪讚讘专讬 专讘 讬讛讜讚讛 诇砖谞讬 诇讬讛 讛讛讜讗 讘讘专讬讗 讜注讜讚 讗诐 专讬讘讚讗 讚讻讜住讬诇转讗 驻讬专讜砖讜 讛拽讝讛 注爪诪讛 讛专讬 讬讗诪专讜 砖讗讬谞讜 讘拽讬 讘讛拽讝讛 讜讗诐 驻讬专讜砖讜 砖讻讘专 讛拽讬讝 讜讛注拽讬爪讛 诪讻讗讬讘转讜 讛专讬 讗祝 讘讝讜 转讜诇讬谉 诇讜 讘讞住专讜谉 讬讚讬注讛 砖讗讬谞讜 讬讜讚注 诇讛砖拽讬讟 讛讻讗讘 讗诇讗 讜讚讗讬 讗讬谉 讛诇讻讛 讻专讘 讬讛讜讚讛 讜讗注"讙 讚驻专讬讱 诪谞讛 讬砖 诇谞讜 讻讬讜爪讗 讘讛 讻诪讜 砖讘讗专谞讜 讘砖谞讬 砖诇 讻转讘讜转 讘诪讛 砖讗诪专 专讘 讛诪谞讜谞讗 讘讗砖讛 砖讗诪专讛 讙专砖转谞讬 讜讻讜' 讗诇讗 诇讗 谞砖讗专 讛讗讬住讜专 讗诇讗 讘讞讜诇讬 砖讬砖 讘讜 住讻谞讛 讜讻诇 诪讻讛 砖诇 讞诇诇 讛专讬 讛讬讗 讘讻诇诇 住讻谞讛 讜讻谉 讙讘 讛讬讚 讜讙讘 讛专讙诇 讜讻谉 诇驻讬 砖讟讛 讝讜 讗住讜专 诇讗讻讜诇 讗讜 诇砖转讜转 注诇 驻讬 讛谞讛讙转讜 诪专拽讞转 讗讜 讻讜住 砖诇 注讬拽专讬谉 讜讻诇 讚讘专 砖讗讬谞讜 讬讜讚注 诪讛 讛讜讗 讜讞讜诇讬 砖讘转讜讱 讛驻讛 讛专讬 讛讜讗 讻诪讻讛 砖讘讞诇诇 讛讙讜祝 讜讗住讜专 砖诪转讜讱 砖讛诐 注讜讘讚讬 讛讗诇讬诇讬诐 诇讘讚 讜讗讬谞诐 诪讗诪讬谞讬诐 讘讗诇讛讜转 讗讬谞诐 讙讚讜专讬诐 讘讚专讻讬 讛讚转讜转 讜讻诇 注讘专讛 讜讻诇 讻注讜专 讬驻讛 讘注讬谞讬讛诐 讜讗讬谉 讞讜砖砖讬谉 诇讻诇讜诐:





转讜住驻讜转 专讬"讚 (诪讛讚讜专讛 拽诪讗)

讜转专驻讗讬谉 专讬驻讜讬 诪诪讜谉 讗讘诇 讻讜' 讛讬' 专' 讬砖诪注讗诇 讗讜诪专 诪谞讬谉 砖讗诐 讗讜诪专 诇讜 诇讗讚诐 注讘讜讚 注"讝 讜讗诇 转讬讛专讙 砖讬注讘讜讚 讜讗诇 讬讛专讜讙 讻讜' 讜讘驻' 讘谉 住讜专专 讜诪讜专' 讗诪专讬' 讚驻诇讬讙 讗讚专"讗 讚讗诪专 讻诇 注讘讬专讜转 砖讘转讜专讛 讬注讘讜专 讜讗诇 讬讛专讙 讞讜抓 诪注"讝 讜讙讬诇讜讬 注专讬讜转 讜砖驻讬讻讜转 讚诪讬诐:





转讜住驻讜转 专讬"讚 (诪讛讚讜专讛 转谞讬谞讗)

讜诪转专驻讗讬谉 诪诪谞讜 专讬驻讜讬 诪诪讜谉 讜诇讗 专讬驻讜讬 谞驻砖讜转 驻讬' 讚砖讻讬讞 专讜驻讗 讬砖专讗诇 讗讘诇 讗讬 诇讗 砖讻讬讞 专讜驻讗 讬砖专讗诇 诪讛 讬注砖讛 讘注"讻 讬转专驻讗 诪谉 讛讙讜讬:





诪讛专砖"讗 - 讞讬讚讜砖讬 讛诇讻讜转

讙诪专讗 拽讜谞诐 砖讗讬谞讬 谞讛谞讛 诪诪讜诇讬谉 讻讜' 讜讗讛讱 讚诪讬讬转讬 诇注讬诇 拽讜谞诐 砖讗讬谞讬 谞讛谞讛 诪谉 讛注专诇讬诐 诪讜转专 讘注专诇讬 讬砖专讗诇 讻讜' 诇讗 讛讜讛 诪爪讬 诇讗拽砖讜讬讬 谞诪讬 讛讻讬 讚讚诇诪讗 注专诇 诇讗 诪拽专讬 诪砖讜诐 讚讬砖专讗诇 讛讜讗 诪讬讛讜 诪讛讜诇 谞诪讬 诇讗 诪讬拽专讬 讻讬讜谉 讚讗讬谞讜 诪讛讜诇 讜讚讜"拽:


转讜住' 讘讚"讛 讘专讜驻讗 诪讜诪讞讛 讜讗驻讬诇讜 讗讬谞讜 诪讜诪讞讛 诇诪讬诇讛 讻讜' 注讻"诇 讚诇讬讻讗 诇驻专讜砖讬 讚讜拽讗 讘谞注砖讛 诪讜诪讞讛 诇诪讬诇讛 讚讗"讻 诇讗 诪砖讻讞转 诇讬讛 讚讛讬讗讱 谞转讞讝拽 诇讛注砖讜转 诪讜诪讞讛 诇诪讬诇讛 讚讘' 驻注诪讬诐 讛专讗砖讜谞讬诐 讛专讬 讛讜讗 讗住讜专 诇诪讜诇 讜拽"诇:


讘讚"讛 讗诇诪讗 讗注"讙 讚诪讛讬诇讬 讻诪讗谉 讚诇讗 诪讛讬诇讬 讻讜' 讜谞"诪 诇谞讜讚专 讗"讻 砖驻讬专 驻专讬讱 讻讜' 注讻"诇 讻爪"诇 讜讛讜讗 转讬专讜抓 讗讞讚 讜讟注讜转 谞驻诇 讘住驻专讬诐 讘诪拽讜诐 讗"讻 讗"谞 讜拽"诇:





诪讛专"诐

讚"讛 讘专讜驻讗 诪讜诪讞讛 讗驻讬' 讗讬谞讜 诪讜诪讞讛 诇诪讬诇讛 讜讻讜'. 谞专讗讛 讚讻转讘讜 讻谉 诪砖讜诐 讚住"诇 讚讗"讗 诇驻专砖 讚讗讬讬专讬 讘诪讜诪讞讛 诇诪讬诇讛 讚讻讬讜谉 (讚诇专') [讚专"诪] 讗讜住专 诪讬诇讛 讘注讜讘讚 讻讜讻讘讬诐 讗驻讬' 讘讗讞专讬诐 注讜诪讚讬诐 注"讙 讗"讻 讛讬讗讱 诪爪讬谞讜 砖谞注砖讛 诪讜诪讞讛 讜拽"诇:


讚"讛 讜讻讬 讛讬讻谉 诪爪讬谞讜 讜讻讜' 讜拽砖专转诐 讜讻转讘转诐 讻诇 砖讬砖谞讜 讘拽砖讬专讛 讜讻讜' 讜讗注"讙 讚讛讗讬 拽专讗 讘转驻讬诇讬谉 讻转讬讘 爪"诇 讚讬诇驻讬谞谉 住"转 诪转驻讬诇讬谉 讚讛讗 讻诇 讛转讜专讛 讗转拽砖 诇转驻讬诇讬谉 讚讻转讬讘 诇诪注谉 转讛讬讛 转讜专转 讛' 讘驻讬讱:


讚"讛 讗诇诪讗 讗注"讙 讚诇讗 诪讛讬诇讬 讜讻讜' 讜谞驻拽讗 诪讬谞讛 诇谞讜讚专 讗"讻 砖驻讬专 驻专讬讱 拽专讗讬 讗讛讚讚讬 讜讻讜' 讻爪"诇:





专砖"砖

讙诪专讗 讜讗讬讚讱 谞诪讬 讛讻转讬讘 讛诪讜诇 讬诪讜诇 讻讜'. 注诪砖"讻 讘讝讛 讘住"讚 讘诪"专 讘专讗砖讬转 驻诪"讜 讗讜转 讬"讚 讘诪"转:



转讚"讛 讗讬讻讗 讘讬谞讬讬讛讜. 转讬诪讛 讻讜' 讜讗讜专"讬 讻讜'. 拽"诇 讗"讻 诪"拽 诇注讬诇 讗诇讗 讗"讘 讬砖专讗诇 砖诪转讜 讻讜' 讛诇"诇 讬砖专讗诇 注专诇 住转诪讗. 讜讛专讘"讬 讘讬讜"讚 专"住 专住"讚 讻转讘 讘砖诐 讛专"诪 讜讘"讛 讚诪讜诪专 诇注专诇讜转 驻住讜诇 讜讻"驻 讛专诪"讗 砖诐. 讜注"讻 诇转专讜讜讬讬讛讜 驻住讜诇. 讜讗诐 讻谉 谞专讗讛 讚诇注谞讬谉 谞讚专讬诐 讙"讻 讗讬谞讜 讘讻诇诇 诪讜诇讬诐 讜讻谉 讚拽讚拽 讛专讘"讬 砖诐 讘住"住 专讬"讝 诪讚讘专讬 专砖"讬. 讜转讬诪讛 讚讘砖讜"注 住转诐 讛讚讘专讬诐 砖诐 讜讙诐 讛讗讞专讜谞讬诐 诇讗 讛注讬专讜 诪讝讛:



转讚"讛 讗砖讛. 讗讘诇 讘讛"讙 驻住拽 讻讜'. 讜讻"驻 讛专讬"祝 讘住"驻 专"讗 讚诪讬诇讛. 讜诇讻讗讜专讛 住讜转专 讗"注 诇诪砖"讻 讘砖诪讜 讘砖讜"注 讗讜"讞 住讬' 拽"住 注"砖. 讜专讗讬转讬 讘讻"诪 讘专驻"讘 诪讛诇' 诪讬诇讛 砖讻转讘 讚诇专讬讜"讞 诪讛 砖讗诪专 讘讘专讬讬转讗 砖谞讗诪专 讜讗转讛 讗转 讘专讬转讬 转砖诪讜专 讛讜讗 讻讗讜诪专 讜讙讜' 注"砖 讜诪讬讜砖讘 讘讝讛 驻住拽讬 讛专讬"祝:



讙诪专讗 讜讛讗专"讬 讗驻讬' 专讬讘讚讗 讚讻讜住讬诇转讗 诇讗 诪转住讬谞谉 诪讬谞讬讬讛讜. 讘驻专砖"讬 谞专讗讛 讚讙专讬住 诇讗 诪转住讬谞讗:





讛讙讛讜转 讬注讘"抓

讙诪' 讗"诇 专"讬 讜讻讬 讛讬讻谉 诪爪讬谞讜 诪讬诇讛 诪讛"转 诇砖诪讛. 谞"讘 注诪"砖 讘讛讞讜诇抓 (诪"讜 讘'):





讘谉 讬讛讜讬讚注

讗执砖旨讈指讛 讻旨职诪址讗谉 讚旨执诪职讛执讬诇指讗 讚旨址诪职讬指讗. 拽砖讗 诪讛 讟注诐 讬砖 讘讝讛 诇讞砖讜讘 讗讜转讛 '讻旨职诪址讗谉 讚旨执诪职讛执讬诇指讗' 诪讗讞专 讚拽专讬谞谉 讛执诪旨讜止诇 讬执诪旨讜止诇 (讘专讗砖讬转 讬讝, 讬讙) 讜谞专讗讛 诇讬 讘住"讚 注诇 驻讬 诪讛 砖讗诪专 专讘讬谞讜 讛讗专"讬 讝"诇 讘专讬砖 砖注专 诪讗诪专讬 专砖讘"讬 讚诪爪讜转 注砖讛 砖讛讝诪谉 讙专诪讗 谞砖讬诐 驻讟讜专讜转 诪砖讜诐 讚注诇 讬讚讬 讘注诇讛 谞讞砖讘转 讙诐 讛讬讗 讻讗诇讜 注砖转讛 诪爪讜转 讗诇讜 讜讗讬谞讛 讞住专讛 讻诇讜诐 注讬讬谉 砖诐. 讜诇驻讬 讝讛 讙诐 诇注谞讬谉 诪讬诇讛 讬砖 诇讗砖讛 砖讬讬讻讜转 讘诪爪讜讛 讻讗诇讜 拽讬讬诪讛 讗讜转讛 诪讻讞 讘注诇讛 砖讛讜讗 谞讬诪讜诇 诇讻谉 讞砖讬讘讛 '讻旨职诪址讗谉 讚旨执诪职讛执讬诇指讗'.



讚旨职讗指诪职专指讛 诇职讗执讬谞执砖讈 讗址讞植专执讬谞指讗 讜职注指讘址讚. 讛谞讛 讘讝讛 讬砖 诇驻专砖 讘住"讚 诪讚专砖 驻诇讬讗讛 讜址转执旨拽址旨讞 爪执驻止旨专指讛 爪讜止专 (砖诪讜转 讚, 讻讛) 诪诇诪讚 砖诪诇讞讜 讘驻讛, 讜驻讬专砖讜 讛诪驻专砖讬诐 讗诐 转拽讞 爪讜止专 诪谉 '爪执驻旨讜止专指讛' 讬砖讗专 '驻讛'.
讜拽砖讗 讗讬讱 讬讗诪专 诪诇转讜 讘驻讛 讜讛讻转讜讘 讗讜诪专 '讜址转执旨拽址旨讞 爪讜止专 讜址转执旨讻职专止转'? 讜谞专讗讛 诇讬 讘住"讚 诇驻讬 讛讗诪讜专 讻讜谞转 讛诪讚专砖 诇讜诪专 砖讗诪专讛 讘驻讬讛 诇讗讚诐 讗讞讚 砖讬诪讜诇 讗讜转讜 讘爪讜专 讜讘讝讛 谞讞砖讘 诇讛 诪注砖讛 砖诇讜讞讛 讻讗诇讜 讛讬讗 诪诇讛 讗讜转讜 讘讬讚讛 讻讬讜谉 砖讘驻讬讛 爪讜讜转讛.





驻转讞 注讬谞讬诐

注专讘讬 诪讛讜诇 讜讙讘谞讜谞讬 诪讛讜诇 讜讻讜'. 讻转讘 讛专讬讟讘"讗 讘讞讬讚讜砖讬讜 讚讗诪专讜 讘诪讚专砖 讚讛诐 诪讘谞讬 拽讟讜专讛 讜讻转讘 讚讝专注诐 讚讘谞讬 拽讟讜专讛 诇讗讜 讘谞讬 诪讬诇讛 谞讬谞讛讜 注"砖 讗讘诇 讛专诪讘"诐 驻"讟 讚诪诇讻讬诐 讻转讘 讚讘谞讬 拽讟讜专讛 讛诐 讜讝专注诐 讞讬讬讘讬谉 诇诪讜诇 讜注讬讬谉 诪讛 砖专诪讝转讬 讗谞讬 讘注谞讬讬 讘讝讛 讘住驻专讬 讛拽讟谉 讘专讻讬 讬讜住祝 讬"讚 住讬诪谉 专"住 讘住"讚:

